Maj 2019 | DA\nLuca Jahier: Europa - det er os!\nVi nærmer os det tidspunkt, hvor al vores opmærksomhed bliver vendt mod resultatet af valget til Europa-Parlamentet.\nDen 26. maj er en vigtig dato for EU. Helt afgørende bliver det, at borgerne deltager og stemmer, at de unge deltager, fordi de har forstået, at deres fremtid står på spil og ikke ønsker, at andre bestemmer EU's fremtid for dem. Kommer vi over de 42 % fra 2014? Sker det, har vi forstået, hvad der står på spil: det europæiske projekts fortsatte beståen og reelle tiltrækningskraft.\nNu mere end nogensinde før står EU ved en skillevej og over for det, som meget vel kan blive det historisk vigtigste tidspunkt siden oprettelsen. Dette valg til Europa-Parlamentet er fundamentet for fremtiden for os alle, alle os europæere!\nHvis vi i denne situation forholder os tavse, ikke tager bladet fra munden, gør vi det nemt for dem, der forledt af desinformation vælger ødelæggelsen af Den Europæiske Union.\nSammen må vi stå imod farerne fra populisme, skepsis, fremmedgørelse, afvisning og tvivl. Det er når Europas befolkninger går til stemmeurnerne, at de genfinder demokratiets rødder. Vi har intet andet valg end at stemme. De medlemmer, der vælges til Europa-Parlamentet for en femårig periode, kommer til at stå vagt om dette så dyrebare demokrati for de store filosoffer og tænkere.\nGennem 61 år har EU udviklet sig skridt for skridt. Selvfølgelig har der været kriser, euro-, migrant-, brexitkrisen og den allerfarligste, tillidskrisen blandt borgerne. Og trods disse svære perioder er Unionen vokset og har givet sig i kast med nye opgaver. Hvad er det for et EU, der tiltrækker? Det er det, der beskytter, der værner om vores værdier, der kæmper for klimaet, der giver migranter en værdig modtagelse. EU har gennemlevet flere kriser, men er hver gang kommet stærkere ud af dem og som fugl Føniks genopstået af asken.\nJeg opfordrer alle EØSU's medlemmer som aktører i civilsamfundet til aktivt at engagere sig i at få borgerne til at deltage i valget ved at udnytte alle kanaler for offentlig meningsdannelse. Alle kommunikationsmidler er gode: vores udtalelser, vores dialoger, vores samtaler i vores organisationer, vores tilstedeværelse i regionerne, vores lokalsamfund, vores lytten til og udveksling med tvivlerne, med dem som ikke tror på en stærk, forenet og solidarisk Union.\nLad os have modet til at sige højt: "EU er mit hjem!". Vi må ikke tøve med at vise vores entusiasme for dette fælles projekt. Lad os imødegå resignationen, uvidenheden, hadet. Den virkelige fare er ligegyldigheden. Hvis vi ikke stemmer, bestemmer andre for os.\nLad os turde være modige! Lad os turde tage bladet fra munden! Med klogskab og ungdommelig kampgejst slår vi vores modstandere med stærke argumenter om et EU, der tænder håb for fremtiden.\nDet europæiske borgerinitiativs dag indleder et nyt kapitel i inddragelsen af EU's borgere\n"Kommissionen er moralsk forpligtet til at reagere på europæiske borgerinitiativer", sagde førstenæstformand Frans Timmermans\nChristophe Lefevre, medlem af EØSU og formand for ad hoc-gruppen om europæiske borgerinitiativer (ECI), indledte den 8. udgave af det europæiske borgerinitiativs dag den 2. april.\n"Kommissionen er moralsk forpligtet til at reagere på europæiske borgerinitiativer"\nLaura Sullivan, grundlægger af WeMove.EU, som stod for hovedtalen, sagde, at digital aktivisme kan mobilisere større grupper. Det kan endvidere hjælpe til at belyse, hvad vi har til fælles og vores fælles sag, samt bidrage til at skabe mere solidaritet og engagement rundt omkring i Europa. "Vi har mere til fælles, end hvad vi ofte tror", sagde hun.\nFørstenæstformand Frans Timmermans præsenterede de nye regler for det europæiske borgerinitiativ. I sin tale kom kommissæren ind på ECI's politiske dimension: "Der er ingen forpligtelse til at give initiativtagerne til et ECI, hvad de beder om. Imidlertid har Kommissionen i mine øjne en moralsk og politisk forpligtelse til at reagere og gå ind i en politisk debat. Folk forventer, at vi melder klart ud, hvad der bør gøres, og hvad der ikke kan lade sig gøre."\nUdfordringen for den kommende Kommission var at se på, hvordan digitalisering og demokrati arbejder sammen på effektiv manér, herunder ved at genopfinde demokratiet, som vi kender det, og tilpasse det til den verden, folk nu lever i.\n"Digitale stemmer" var temaet for ECI-dagen 2019. De "digitalt indfødte" venter ikke længere til der er valg, før de giver udtryk for deres præferencer. De giver udtryk for deres bekymringer til enhver tid og ved enhver lejlighed.\n"At fornægte det, der sker i den digitale verden, ville være uklogt og endda tåbeligt" sagde Christophe Lefevre, "men EU-institutionerne og de nationale regeringer skal tilpasse sig denne tendens med omtanke, og de har et særligt ansvar vedrørende korrekt information og fastholdelse af etiske principper og respekt." (sma)\n"Vi er alle migranter"\nDen 2. april besøgte EØSU's formand Luca Jahier sammen med EØSU-medlemmerne Isabel Cano, Stefano Mallia og Cristian Pîrvulescu Red Star Line-museet i Antwerpen – et symbolsk sted for europæisk migration. To millioner passagerer rejste i sin tid fra Antwerpen – Red Star Lines største europæiske havn – til Nordamerika ombord på rederiets skibe.\nMuseet stiller skarpt på deres historier. Ifølge formanden Luca Jahier er spørgsmålet om migration stadig et centralt spørgsmål for Europa. Der er ikke tale om et nyt spørgsmål, som først i de seneste år har delt vandene, men om et spørgsmål, der er en del af Europas historie, så der er en helt klar forbindelse. For millioner af migranter var sikkerhed den vigtigste årsag til at forlade deres hjemland – de blev forfulgt og drømte om at kunne leve frit. Den andenvigtigste årsag var økonomisk – de ønskede sig et bedre liv. Den tredjevigtigste årsag var kærlighed – drømmen om et lykkeligt liv med deres udvalgte. Under deres besøg mødtes EØSU's delegation med en gruppe migranter fra Syrien, Armenien, Iran og Congo, der havde fået hjælp fra Sant'Egidio-bevægelsen. De talte ikke alene om deres skæbne og situationen for nyankommne flygtninge i Belgien, men også om deres håb om et bedre liv.\nEØSU og det franske økonomiske, sociale og miljømæssige råd i et fælles ønske om bred deltagelse i europaparlamentsvalget\n"Vi må genopfinde EU med entusiasme og projekter, der kommer borgerne ved", siger de to formænd Patrick Bernasconi og Luca Jahier på EØSU's plenarforsamling i marts.\n"Vi skal slå kræfterne sammen for EU's fremtid, og vi skal mobilisere civilsamfundet på alle niveauer forud for europaparlamentsvalget. Det fordrer mere end nogensinde før vores fulde opmærksomhed og engagement." Luca Jahier bemærkede, at det er afgørende, at alle institutioner samarbejder, ligesom han gentog det europæiske civilsamfunds fuldstændige opbakning til det europæiske integrationsprojekt og dets værdier og resultater.\nPatrick Bernasconi var på samme linje og tilsluttede sig ordene fra EØSU's formand, idet han understregede, at EØSU og det franske økonomiske, sociale og miljømæssige råd bør danne forbindelsesled mellem samfundet og den politiske magt. Han beskrev sin vision for civilsamfundets rolle kort tid inden europaparlamentsvalget, og fastslog, at det var vigtigt at genvinde det tabte terræn og stå skulder ved skulder. (mp)\nMillioner af borgere med handicap vil ikke kunne afgive deres stemme ved valget til Europa-Parlamentet\nIfølge en rapport fra EØSU vil omkring 800.000 EU-borgere, som lider af intellektuel funktionsnedsættelse eller sindslidelser, blive frataget deres ret til at deltage i valget som følge af de nationale regler i 16 medlemsstater. Derudover vil flere millioner vælgere blive afskåret fra at stemme på grund af tekniske hindringer på valgstederne, som ikke tager højde for de behov, disse borgere har som følge af deres handicap.\nEØSU's informationsrapport Reel ret for personer med handicap til at stemme ved valg til Europa-Parlamentet, som blev offentliggjort i marts, har vist, at ikke en eneste medlemsstat har sørget for, at alle har mulighed for at stemme, og det på trods af det store antal juridisk bindende dokumenter, som beskytter handicappedes rettigheder i EU.\n"Denne rapport viser en grim side af Europa, hvor realiteterne langt fra lever op til vores forventninger," sagde ophavsmanden, Krzysztof Pater, som udarbejdede rapporten på grundlag af to års undersøgelser i alle EU-lande med undtagelse af UK.\nI ni lande mister personer med sindslidelser automatisk deres stemmerettigheder, når de får udpeget en værge. I henhold til syv nationale lovgivninger vurderes deres evne til at stemme individuelt af enten domstole eller et lægeligt udvalg.\nI hele 18 medlemsstater har blinde vælgere ingen mulighed for at stemme på egen hånd. I otte lande er enhver, der er fysisk ude af stand til at komme hen til valgstedet, afskåret fra at afgive sin stemme.\nRapporten giver dog grund til håb, idet den nævner 200 eksempler på bedste praksis og positive løsninger fra alle EU-lande. (ll)\n"Der er stadig meget at gøre for at sikre, at borgere med handicap i Europa kan stemme"\nEØSU info interviewede EØSU-medlem Krzysztof Pater om rapporten "Reel ret for personer med handicap til at stemme ved valg til Europa-Parlamentet"\nEØSU info: Hvad inspirerede dig til at udarbejde denne rapport?\nKrzysztof Pater: I deres programmeringsdokumenter, politiske erklæringer og lovgivningsinitiativer giver EU-institutionerne ofte udtryk for deres bekymring for de grundlæggende rettigheder for forskellige sociale grupper i EU. Vi mener, at de eksisterende retlige løsninger i EU kan være en model for andre regioner i hele verden. Mange politikere hviler imidlertid på laurbærrene og mener, at vores demokrati stort set er perfekt.\nDet er jeg ikke enig i. Efter min mening er der stadig meget arbejde, der skal gøres på dette område. Et af de første skridt bør være at sikre, at alle personer med handicap har reelle og aktive stemmerettigheder og mulighed for at stemme. Jeg er overbevist om, at et samfund, der accepterer en situation, hvor en person med handicap fratages sin stemmeret på grund af de gældende bestemmelser, aldrig vil være i stand til fuldt ud at acceptere rettighederne for andre grupper, der udsættes for forskelsbehandling. I forbindelse med udarbejdelsen af denne rapport ønskede jeg først og fremmest at sætte fokus på de eksisterende barrierer for udnyttelse af stemmeretten og gøre opmærksom på omfanget af disse hindringer. Samtidig ønskede jeg imidlertid at fremhæve positive eksempler fra nogle lande, som demonstrerer deres tilgang til stemmerettighederne for personer med handicap.\nHvad håber du at opnå med denne rapport? Har du fået feedback?\nDenne rapport dokumenterer beklagelige kendsgerninger. Mange mener, at den bekræfter det, der er blevet sagt i årevis. Men samtidig er der mange positive eksempler. For organisationer, der arbejder for personer med handicap og deres rettigheder eller menneskerettigheder generelt i medlemsstaterne, udgør rapporten en unik brugsanvisning, der viser udviklingsmulighederne i specifikke medlemsstater. Den tyske forfatningsdomstols beslutning om at give personer med intellektuelle handicap mulighed for at stemme ved valget til Europa-Parlamentet i 2019, som blev truffet en måned efter vedtagelsen af EØSU's rapport, er endnu et eksempel på, at barrierer nedbrydes.\nRapporten blev også sendt til mange af de institutioner, der har ansvaret for at tilrettelægge valg i medlemsstaterne. Den bør give dem mulighed for at sammenligne deres tiltag til at lette stemmeafgivelsen for personer med handicap med forholdene i andre lande og iværksætte vigtige lovgivningsinitiativer.\nBetyder dette, at langt de fleste vælgere med handicap vil få mulighed for at stemme ved det næste valg til Europa-Parlamentet i 2024?\nDer findes to måder at ændre de eksisterende vilkår på. Den første går ud på at ændre reglerne for afholdelsen af valg til Europa-Parlamentet. Eftersom EU kræver, at borgere, der bor i en anden medlemsstat, skal have ret til at stemme ved valg til Europa-Parlamentet, er det også muligt at vedtage lovgivning, der sikrer retten til at stemme for alle personer med handicap, begyndende med valget i 2024. Hvis sådanne foranstaltninger vedtages, kan vi forvente, at medlemsstaterne selv vil gennemføre tilsvarende ændringer i forbindelse med afholdelsen af nationale og lokale valg. Den anden - og langsommere - måde består i lovgivningsmæssige ændringer på medlemsstatsniveau. Dette vil også give personer med handicap væsentligt bedre muligheder for at udøve deres stemmeret ved det næste valg til Europa-Parlamentet.\nEØSU fremlægger en køreplan for Europas fremtid\nFormand Luca Jahier vil præsentere planen i Sibiu den 9. maj\nEU skal tættere på sine borgere og blive førende på verdensplan inden for bæredygtig udvikling, siger EØSU i en modig udtalelse om EU's fremtid. Udvalget efterlyser en ny EU-strategi, der bygger på en holistisk og tværsektoriel tilgang med fokus på europæernes behov og bæredygtighed, og præsenterer politiske anbefalinger, der omfatter elleve prioriteter. En ny overordnet strategi til gennemførelse af 2030-dagsordenen skal bakkes op af et ambitiøst EU-budget.\nEØSU's politiske anbefalinger vedrører elleve prioriteter, herunder en prioritet om bedre styring. I forbindelse med denne prioritet anbefaler EØSU, at alle interne og eksterne EU-politikker er sammenhængende og i tråd med målene for bæredygtig udvikling under hensyntagen til principperne om effektivitet og proportionalitet.\nUnder prioriteten "borgernes Europa" går EØSU ind for, at der iværksættes foranstaltninger, der skal fremme borgernes aktive deltagelse i EU's beslutningsproces, således at borgernes støtte til og tro på det europæiske integrationsprojekt genvindes.\nEn styrket kommunikation om EU's politikker bør være en anden prioritet i den nye strategi. Faktisk, troværdig og levende information kan bl.a. bidrage til at skærpe borgernes bevidsthed om EU's resultater og værdien af at gøre en fælles indsats.\nIfølge de politiske anbefalinger under prioriteten bæredygtig udvikling bør den fremtidige strategi sikre, at EU opfylder sine internationale forpligtelser vedrørende klima, biodiversitet og vand. Det betyder, at strategien som et minimum bør sikre en fuldstændig og umiddelbar gennemførelse af Parisaftalen, samtidig med at den bør fremskynde en retfærdig og bæredygtig omstilling til en energiforsyning, der i høj grad er baseret på vedvarende energikilder.\nDe elleve prioriteter bør også omfatte en stærk social dimension, som styrker konvergensen internt i EU, f.eks. ved at forbedre og øge investeringerne i alle uddannelsessystemer. Udformningen af en fælles, helhedsorienteret og afbalanceret tilgang til migrationspolitik bør ligeledes være et mål.\nEndelig skal det europæiske erhvervsliv blive en stærkere global aktør inden for bæredygtighed. Bæredygtige virksomheder vil kunne håndtere den digitale omstilling og forblive drivkræfter for innovation og kreativitet. En bæredygtig økonomi indebærer fri og fair handel, særlige regler for offentlige goder og tjenesteydelser og en fair beskatning.\nEØSU's formand Luca Jahier vil præsentere EØSU's køreplan på konferencen om Europas fremtid. Perspektiver i den aktuelle udvikling, som afholdes i Sibiu parallelt med topmødet om Europas fremtid den 9. maj.\nEn kort oversigt over EØSU's køreplan for Europas fremtid findes på: europa.eu/!wY47tn. (jk)\nEØSU's plenarforsamling er vært for iværksættere af det europæiske borgerinitiativ "Stop ekstremisme"\nSebastian Reimer og Michael Laubsch, to af de personer, der har iværksat og promoveret det europæiske borgerinitiativ "Stop Ekstremisme", blev budt velkommen af Det Europæiske Økonomiske og Sociale Udvalg (EØSU). Initiativet har samlet ca. 1,6 mio. underskrifter, hvilket skal valideres af medlemsstaterne.\nI sine indledende bemærkninger bekræftede EØSU's formand, Luca Jahier, at EØSU fortsat er engageret i at forbedre det europæiske borgerinitiativinstrument (ECI), gøre det mere brugervenligt og sikre, at det har en reel virkning. Dette kom til udtryk på en meget konkret måde under den årlige ECI-dag (se artiklen nedenfor). Denne indsats var omsider begyndt at bære frugt.\nMichael Laubsch sagde, at initiativtagerne med Stop Ekstremisme-initiativet ønskede at bringe folk ud af deres "EU-træthed" og samle EU-politikerne, EU-institutionerne og EU-borgerne for at drøfte, hvordan man bekæmper ekstremisme. "Had er begyndt at have en forstyrrende virkning på vores samfund. Vores grundlæggende rettigheder har behov for fornyet støtte, især fra offentligheden."\n"Det er ikke nok at imødegå ekstremismen. Vi er nødt til at forebygge den. Denne indsats starter i skolerne ved at gøre de unge modstandsdygtige over for ekstremistiske udtalelser, især på sociale onlineplatforme. Vi er også nødt til at tage fat på de socioøkonomiske problemer, der fører til udstødelse og fremmedgørelse," sagde Oliver Röpke, formand for EØSU's arbejdstagergruppe.\nEt lignende ræsonnement blev fremført af Gonçalo Lobo Xavier (Arbejdsgivergruppen): "Vi skal beskytte den europæiske model. Frihed er en umistelig ret, som ligger os meget nær. Det handler ikke om at indføre lovgivning, men vi må respektere den enkeltes valg og den enkeltes frihed inden for rammerne af vores grundlæggende rettigheder og værdier."\nEndelig sagde Cillian Lohan (Gruppen Diversitet Europa): "Det er vigtigt at kigge på årsagerne til ekstremisme og den stigende populisme i EU. Den virkelighed, folk oplever, er en helt anden end den, der repræsenteres af magthavernes synspunkter, hvilket fører til en total mangel på forbindelse mellem magthaverne, regeringerne og den menige borger". (sma)\nEØSU foreslår at gøre EU til førende både i Europa og på verdensplan, når det gælder fredsopbygning\nPå sin plenarforsamling i marts vedtog EØSU en udtalelse, hvori der foreslås en EU-ledet global strategi for fredsopbygning, som omfatter oprettelse af WhiteDoveWay, en fredsrute fra Nordirland til Nicosia, der skal fremme dialog, forsoning og konfliktforebyggelse.\nTiden er inde til, at EU, som er det største fredsprojekt i moderne historie, bliver en global leder i Europa og resten af verden, når det gælder fredsopbygning. Dette er hovedbudskabet i initiativudtalelsen "WhiteDoveWay – Forslag til en EU-ledet global strategi for fredsopbygning", som EØSU har vedtaget. Som påpeget af Jane Morrice, ordfører for udtalelsen: "EU har uanset geopolitiske og økonomiske interesser en moralsk pligt til at redde uskyldige ofre, som fanges i konflikter. Det gælder især børn".\nEØSU opfordrer indtrængende EU til at udarbejde og finansiere en ny global strategi for fredsopbygning, der som et centralt element omfatter oprettelsen af WhiteDoveWay, en fredsrute, der strækker sig 5.000 km ned gennem Europa, fra Nordirland til den cypriotiske hovedstad, Nicosia. Denne rute følger samme rute som Columbanus, en irsk pilgrim fra det sjette århundrede, der rejste fra Irland til Italien, og som af EU's grundlægger, Robert Schuman, blev betegnet som "skytshelgen for alle dem, der forsøger at opbygge et forenet Europa".\nInitiativet omfatter desuden etablering af europæiske centre for fred og forsoning i Nordirland og Nicosia og læringscentre, der forbinder strategiske steder langs WhiteDoveWay, samt en EU-anerkendelse af White Dove-symbolet som "varemærke" for alle EU's fredsprojekter. (dgf)\nEU bør definere en tydelig strategi for forbindelserne mellem EU og Asien\nDet Europæiske Økonomiske og Sociale Udvalg (EØSU) vedtog på sin plenarforsamling i marts en udtalelse om den fælles meddelelse Styrkede forbindelser mellem Europa og Asien – byggesten til en EU-strategi, som Kommissionen og Unionens højtstående repræsentant for udenrigsanliggender og sikkerhedspolitik udgav i september 2018. EØSU betragter den som en alvorlig forspildt mulighed med mange betydelige strategiske huller, et meget begrænset ambitionsniveau og uden en seriøs vision for den fremtidige udvikling af EU's forhold og forbindelser til Asien.\nEØSU finder, at der ikke er taget højde for vigtige økonomiske og geopolitiske realiteter, og at man kun åbent har anerkendt en lille del af Asiens brede mangfoldighed og kompleksitet. EØSU noterer "med dyb bekymring" mindst 17 områder, hvor der er få henvisninger, om nogen overhovedet, til de seneste, uhyre vigtige udviklingstendenser, der berører såvel EU som Asien.\nBlandt disse huller bemærkes det i udtalelsen, at der ikke er nogen henvisning til det kinesiske BRI-initiativ ("ét bælte, én vej"), en udviklingsstrategi, der er vedtaget af den kinesiske regering, og som ses som et stærkt signal om, at Kina ønsker at spille en større rolle på globalt plan og udvide sin indflydelsessfære. EØSU mener, at det er afgørende, at EU kommer med en formel reaktion på BRI.\nEØSU beklager endvidere, at der ikke er nogen henvisning til nogen af de eksisterende civilsamfundsdialoger mellem EU og Asien, navnlig de vigtigste af civilsamfundets tilsynsorganer, der er blevet oprettet under disse vigtige handelsaftaler. Som udtalelsens ordfører Jonathan Peel bemærkede, er der ikke en enkelt løsning for alle, og Asien vil aldrig være et spejlbillede af EU. Imidlertid sagde ordføreren også, at "EU er nødt til at gøre mere for at vinde den asiatiske befolknings hjerter og sind", og at meddelelsen har beklageligt lidt at sige om menneskerettigheder, retsstaten, god regeringsførelse og demokratisering. (dgf)\nHormonforstyrrende stoffer: En harmoniseret lovgivning vil sikre en mere effektiv beskyttelse af de europæiske borgere\nHormonforstyrrende stoffer giver anledning til særlig bekymring, og derfor skal en sammenhængende og harmoniseret EU-lovgivning regulere anvendelsen af disse stoffer. EØSU efterlyser en konsekvent og holistisk strategi, der bygger på videnskabelig viden, og som omfatter en handlingsplan med klare mål og tidsfrister.\nEØSU mener, at det er vigtigt at foretage en komplet kvalitetskontrol af gældende lovgivning, herunder dens sociale og økonomiske virkninger, med henblik på at fastslå den faktiske situation.\n"Den gældende lovgivning er fragmenteret og til tider usammenhængende som følge af manglende koordinering. Vi er nødt til at skabe en lovramme, som gør det muligt at behandle hormonforstyrrende stoffer på en sammenhængende, konsekvent og videnskabelig måde. Brugen af hormonforstyrrende stoffer skal være baseret på forsigtighedsprincippet og dermed stemme overens med de regler, der allerede er vedtaget for biocider og pesticider", sagde Brian Curtis, ordfører for EØSU's udtalelse Mod en omfattende EU-ramme for hormonforstyrrende stoffer, som blev vedtaget i marts. Derudover bør en langsigtet strategi styrkes ved hjælp af en realistisk handlingsplan, der fastsætter mål og tidsfrister.\nUdvalget foreslår, at der etableres en finansiel mekanisme, der kan støtte både virksomheder og arbejdstagere i overgangsperioden.\nCivilsamfundet kan spille en afgørende rolle ved at udvikle eller støtte nationale oplysningskampagner, formidle information om EU-foranstaltninger, der skal beskytte europæernes helbred, og iværksætte uddannelsestiltag. (sma)\nEØSU støtter EU's handlingsplan mod desinformation\nEØSU støtter den handlingsplan mod desinformation, som Kommissionen og EU's højtstående repræsentant har fremlagt. I en udtalelse udarbejdet af Ulrich Samm og Giulia Barbucci, som blev vedtaget på plenarforsamlingen i marts, påpeger EØSU, at desinformation kan defineres som oplysninger, der er verificeret som falske eller vildledende, som er fabrikeret, fremlagt og udbredt med henblik på økonomisk gevinst eller for bevidst at føre offentligheden bag lyset, som kan være til skade for offentligheden og true demokratiet.\n"Udbredelse af desinformation er blevet en del af en hybrid krig med et tydeligt politisk mål", sagde Ulrich Samm. "Ud over falske oplysninger trues borgernes frihedsrettigheder, de grundlæggende rettigheder og mindretals rettigheder af bl.a. yderst selektive oplysninger, bagvaskelse, skræmmekampagner og tilskyndelse til had".\nDen mest effektive desinformation indeholder altid et gran af sandhed, hvilket gør den meget vanskelig at bekæmpe effektivt. "Der er behov for mange forskellige foranstaltninger fra alle interessenter for at levere kvalitetsinformation og øge bevidstheden. Netop derfor støtter vi initiativet til en koordineret indsats for at beskytte EU, Unionens institutioner og borgere mod desinformation", understregede Giulia Barbucci. "Vi er nødt til at handle nu, eftersom valget til Europa-Parlamentet står for døren".\nEn omfattende reaktion over for desinformation kræver aktiv deltagelse fra civilsamfundsorganisationer. EØSU er proaktivt engageret i at støtte fælles bestræbelser på at bekæmpe desinformation og bidrager jævnligt gennem sine udtalelser og ved at arrangere høringer, lokale arrangementer og en række andre aktiviteter. (mp)\nSamhørighedspolitikken skal være en integreret del af en ny strategi for EU\nEU har hårdt brug for en ny, ambitiøs og klar strategi for sin fremtid i overensstemmelse med FN's 2030-dagsorden, målene for bæredygtig udvikling og andre internationale forpligtelser. Samhørighedspolitikken bør være en integreret del af strategien. Den nye strategi vil også udgøre en vision for den fremtidige samhørighedspolitik. EØSU opfordrer i sin sonderende udtalelse om den fremtidige samhørighedspolitik indtrængende til, at de nye bestemmelser vedrørende samhørighedspolitikken efter 2020 sikrer tilstrækkelige ressourcer og garanterer øget politisk effektivitet og synlighed.\nI EØSU's udtalelse understreges det, hvor vigtigt det er at udforme en samhørighedspolitik for perioden 2021-2027, men samtidig gøres det klart, at de konkrete aktuelle udfordringer ikke må gå i glemmebogen. En fremtidssikret politik bør være åben for alle regioner og omfatte de nødvendige redskaber til at imødegå fremtidige udfordringer såsom anvendelse af ny teknologi, opnåelse af høj konkurrenceevne og styring af overgangen til bæredygtig udvikling, samtidig med at der skabes kvalitetsjob.\nEØSU kan ikke acceptere en nedskæring i budgettet, som Kommissionen har foreslået, idet samhørighedspolitikken er en af grundpillerne i indsatsen for at bringe EU tættere på borgerne og mindske forskellene mellem regionerne i EU og ulighederne i hele samfundet. På denne baggrund og i betragtning af de nye udfordringer, der dukker op, bør budgettet forblive på mindst samme niveau som i den foregående periode.\nI udtalelsen understreges det desuden, at samhørighedspolitikkens effekt skal kommunikeres bedre. De nuværende forpligtelser til at oplyse om, at projekter er finansieret med midler fra EU, skal derfor udvides betragteligt, så merværdien af EU-integrationen generelt og samhørighedspolitikken især bliver mere synlig for borgerne.\nEn stærk territorial vinkel, større sammenhæng og kontinuitet mellem EU's og de nationale strategier, øget forenkling og inddragelse af civilsamfundet kan efter EØSU's mening alt sammen bidrage til at øge politikkens effektivitet. (jk)\nFoto: Markedspladsen i Lubaczow, Polen, der for nylig er renoveret med EU-midler til modernisering af rådhuse.\n"Netværkenes netværk" i Europas cirkulære økonomi tager fat på den cirkulære omstilling\nMere end 350 interessenter i den cirkulære økonomi fra hele Europa delte deres succeshistorier og de udfordringer, de står over for, på andendagen af interessentkonferencen om cirkulær økonomi, som Det Europæiske Økonomiske og Sociale Udvalg var vært for den 7. marts 2019.\nEØSU-medlem Cillian Lohan opfordrede deltagerne til at overveje et af de centrale spørgsmål i forbindelse med udviklingen af den cirkulære økonomi: Hvem skal være drivkræfterne bag omstillingen? Bør det være forbrugerne, erhvervslivet eller de politiske beslutningstagere: Hvem bør gå forrest?\n"Jeg mener ikke, at forbrugerne bør pålægges ansvaret for at tage de første skridt," sagde Cillian Lohan, som derudover understregede, at "det er ændringer i forretningspraksis med støtte fra nye politikker og politisk infrastruktur, som reelt kan skabe rammevilkår, hvor forbrugerne tilbydes prismæssigt overkommelige og tilgængelige alternativer, der giver dem mulighed for at træffe cirkulære og bæredygtige valg."\nLadeja Godina Košir, formand for den europæiske interessentplatform for cirkulær økonomi, opfordrede deltagerne til at få mest muligt ud af platformen som et støttenetværk, der kan bidrage til løsningen af de problemer, som de oplever i deres projekt med den cirkulære økonomi. Hun havde et klart budskab: "Vi ønsker at være netværkenes netværk for alle."\nJoanna Drake, vicegeneraldirektør i GD for Miljø, understregede, at det er vigtigt at inddrage interessenterne i Kommissionens initiativer vedrørende cirkulær økonomi og sagde: "Deres gode resultater skyldes til dels, at de har fokus på en bottom up-tilgang, der bygger på interessenternes støtte og engagement via samarbejde, platforme, udveksling af bedste praksis og frivillige brancheordninger."\nDrøftelserne fandt sted i otte interaktive workshops, der fokuserede på følgende emner:\nKortlægning af cirkulære strategier i Europa\nForbrugernes input til den cirkulære økonomi\nDen cirkulære økonomis sociale dimension\nCirkulære byer for modvirkning af klimaændringer\nCirkulære offentlige udbud\nVærktøjer til måling af den cirkulære omstilling\nKreativ innovation til fremme af den cirkulære økonomi\nLandsbyer i den cirkulære bioøkonomi, der fremmer landdistrikternes udvikling.\nDagen blev afrundet med åbningen af udstillingen Kindred Spirits.\nDeltagerne blev ligeledes inspireret af en ukonventionel tale om forslag til kortlægning af de næste skridt i den cirkulære økonomi ved Rieta Aliredjo, formand for Stars-are-circular Foundation. Hendes budskab? Vær nysgerrig, opmærksom, generøs og legende!\nRapporter med resultater fra den enkelte workshop findes her. (dm)\nDen europæiske forbrugerdag 2019 sætter fokus på centrale udfordringer som led i tilpasningen af EU's forbrugerpolitik til de yngre generationer\nPasser forbrugerpolitikken til de unge? Hvordan kan vi hjælpe dem med at træffe bæredygtige valg? Hvordan kan nye udviklingstendenser omsættes til forbrugerpolitikker? En livlig debat i Bruxelles den 27. marts tog disse spørgsmål op. En sal fuld af studerende, forbrugersammenslutninger, erhvervsrepræsentanter og repræsentanter for e-sektoren så på spørgsmål lige fra forbedring af mobilitet og undgåelse af fødevarespild, til hvordan man kan gøre den hurtigt skiftende mode bæredygtig og forstå, hvilken rolle IKT spiller som motor for forandringer.\nHovedformålet med arrangementet var at se på de nye udfordringer, der er forbundet med bæredygtighed og informations- og kommunikationsteknologier (IKT), som øver den største indflydelse på unge i dag.\nEØSU's næstformand Isabel Caño åbnede den 21. udgave af den europæiske forbrugerdag med at tilkendegive sin støtte til de unges massemobilisering til fordel for klimaet og understrege den nære forbindelse mellem forbrug og miljø samt betydningen af, at vi har en forbrugerpolitik, der modsvarer de unges klimaambitioner.\n"Jeres indflydelse i den politiske sfære skal blive stadig stærkere. Unge bør spille en vigtig rolle i udformningen af de nuværende og fremtidige EU-politikker. Med denne europæiske forbrugerdag ønsker vi at understrege, at det er helt afgørende, at jeres stemme bliver hørt i Bruxelles", sagde hun.\nSyttenårige Youna Marette, en af de fremtrædende figurer i klimaprotesterne i Belgien, talte for sin generation: "Unge mennesker er forbrugere. De er bevidste om de vigtige aspekter, der er på spil. Folk siger, at det er vi ikke, men det er forkert", sagde hun. "Jeg blev født i et system baseret på endeløs vækst og profit. Hvordan kan vi undslippe dette system uden at blive marginaliseret? Svaret er enkelt, mener jeg: alt skal forandres, og forandringen er allerede undervejs."\nSpørgsmålet om, hvordan de unges forbrugsmønstre afviger fra de ældre forbrugeres, var et gennemgående tema dagen igennem. Nye undersøgelser af forbrugeradfærd udført af Kommissionen og CRÉDOC illustrerede tendenser og udfordringer. Nok er de unge mere bevidste om miljøspørgsmål end de ældre generationer, for hvem bæredygtighed var et mere abstrakt begreb, men de prioriterer fortsat pris og bekvemmelighed over produkternes bæredygtighed, idet deres begrænsede købekraft dog synes at være grunden til dette.\nEn anden undersøgelse fra CEPS viste, at de unge bruger deres indkomst anderledes. Kommunikation er en vigtig udgiftspost og opfattes som et grundlæggende behov, på linje med mad og bolig. Stort set alle i denne generation har en smartphone, og dette har betydning for, hvordan de forbruger, idet onlineindkøb tegner sig for en stor andel.\nFor bedre at forstå forbrugerpolitikkernes kommende udfordringer undersøgte tre parallelle workshopper tre nøglesektorer: fødevarer, mobilitet og beklædning.\nUnder en debat om de sociale mediers indflydelse var talerne enige om, at sociale netværk er og formentlig vil forblive centrale i de unges liv. Det er derfor vigtigt at forstå, om og hvordan de bør reguleres. IKT kan være et tveægget sværd: det er et kraftfuldt instrument, der kan bringe millioner af mennesker sammen, men det er samtidig et middel til at tilegne sig personoplysninger og lokke folk til at forbruge mere gennem målrettede reklamer.\nEn rapport med forbrugerdagens vigtigste resultater kan ses her. (dm/ss)\nEU bør træffe skridt til at styrke den fælles valutas internationale rolle\nForudsætningerne for fuldt ud at udvikle euroens potentiale som en international valuta er bl.a. fornuftige makroøkonomiske politikker i EU, en uddybning af ØMU'en og fuldførelse af bankunionen og kapitalmarkedsunionen. Men det, der først og fremmest er behov for, er gensidig tillid blandt medlemsstaterne og en fælles vision om fremtiden for EU's økonomi. Det er hovedkonklusionerne fra en høring om Styrkelse af euroens internationale rolle, som EØSU har afholdt for nylig.\nForudsætningerne for fuldt ud at udvikle euroens potentiale som en international valuta er bl.a. fornuftige makroøkonomiske politikker i EU, en uddybning af ØMU'en og fuldførelse af bankunionen og (kapitalmarkedsunionen). Men det, der først og fremmest er behov for, er gensidig tillid blandt medlemsstaterne og en fælles vision om fremtiden for EU's økonomi. Det er hovedkonklusionerne fra en høring om Styrkelse af euroens internationale rolle, som EØSU har afholdt for nylig.\nEn stærkere euro vil være ensbetydende med lavere transaktionsomkostninger og mindre risiko for den europæiske industri og forbrugerne. Europa vil styrke sin indflydelse i verden og øge sin suverænitet. En anden grund til at udbygge euroens internationale rolle er ifølge talerne ved høringen, at verdens førende valuta på nuværende tidspunkt, nemlig den amerikanske dollar, er blevet mere politiseret i løbet af de seneste år. På den baggrund kan euroen bruges i opbygningen af et multipolært og mere modstandsdygtigt finansielt system.\nTalerne bifaldt generelt Kommissionens initiativ om at styrke euroen, men var kritiske over for, hvor stor gennemslagskraft det vil have. Den amerikanske dollar er og vil fortsat være stærk på markederne på grund af markedsdybde og likviditet. På EU-plan vil kapitalmarkedsunionen kunne udvikle og integrere markedet, hvilket vil have stor betydning for euroens internationale rolle.\nOpadgående økonomisk konvergens, øget social samhørighed, et mere aktivt europæisk diplomati i internationale fora og en fælles europæisk vision for visse strategiske spørgsmål blev af talerne vurderet som afgørende forudsætninger for en stærk euro ligesom en effektiv indsats fra EU's finansielle system over for industrielle ændringer og klimaændringer.\nHøringen gav værdifuldt input til EØSU's arbejde med udtalelsen om Kommissionens meddelelse Mod en stærkere international rolle for euroen. (jk)\nDet Europæiske Migrationsforum kommer med ti anbefalinger til at forbedre EU's migrationspolitik\nDen 3. og 4. april afholdt Det Europæiske Økonomiske og Sociale Udvalg og Kommissionen dette års europæiske migrationsforum, hvor man så nærmere på den rolle, som civilsamfundet og de lokale myndigheder spiller i forbindelse med forvaltningen af migration og etableringen af sikre og lovlige adgangsveje til EU.\nPå forummet, der i 2019 blev afholdt for femte gang, blev der udarbejdet ti anbefalinger, som var resultatet af drøftelser mellem ca. 250 fagfolk fra civilsamfundsorganisationer i EU, lokale, regionale og nationale myndigheder, EU-institutioner og internationale organisationer.\nArrangementet blev åbnet af kommissær med ansvar for migration, Dimitris Avramopoulos, og EØSU's formand, Luca Jahier, som begge understregede behovet for en intelligent og velkontrolleret EU-politik for lovlig migration, der kan bidrage til, at EU høster fordelene ved migration, samtidig med at den sociale samhørighed fremmes, og de mest sårbare blandt migranterne beskyttes.\nDet Europæiske Migrationsforum pegede på græsrodsniveauets styrke, når det drejer sig om at sikre en vellykket forvaltning af migration, og fremhævede det presserende behov for at høre migranterne ved udformningen af integrationspolitikker.\nAndre forslag øverst på listen over forummets anbefalinger fokuserede på værtssamfundenes inddragelse i projekter møntet på inklusion af migranter, sårbare gruppers særlige behov, incitamenter til reintegration af migranter i deres oprindelseslande efter et arbejds- eller studieophold i EU og andre spørgsmål. (ll)\nEU's arbejdsgivere efterlyser et åbent, forenet og stærkt EU\nMindre end to måneder inden europaparlamentsvalget efterlyser Arbejdsgivergruppen et åbent, forenet og stærkt EU. Erhvervslivets repræsentanter vil arbejde for et stærkt og fremgangsrigt EU. EU's styrke ligger i Unionens tiltrækningskraft. For fortsat at kunne nyde godt af denne "europæiske levevis" har vi brug for et konkurrencedygtigt erhvervsklima. Dette er blot nogle af de centrale budskaber i den politiske erklæring, som Arbejdsgivergruppen for nylig har vedtaget.\nDen 9. april overrakte gruppens formand, Jacek Krawczyk, erklæringen til næstformanden for Kommissionen, Jyrki Katainen. "Vi har afgivet denne erklæring for at være tydelige om arbejdsgivernes opbakning til EU. De fordele, som EU bringer, er åbenlyse for enhver erhvervsdrivende, men alt for ofte glemmer vi dem i dagligdagen. Arbejdsgiverne ønsker at ændre dette", sagde Jacek Krawczyk.\nErklæringen efterlyser en åben økonomi – med åbne markeder og fair konkurrence. En åben økonomi skal gå hånd i hånd med et åbent samfund, der bygger på dialog og god regeringsførelse. Europa har brug for gunstige og befordrende politikker, der stimulerer kreativitet, innovation og iværksætterånd.\nDet er arbejdsgivernes overbevisning, at åbenhed styrker stabiliteten og sikkerheden, både i økonomien og i samfundet. En åben økonomi og et åbent samfund er til gavn for alle. Dette er vejen frem, hvis man vil skabe fornyet tillid til EU.\nErklæringen er tilgængelig på 23 officielle EU-sprog via følgende link: bit.ly/2X6Swgu (lj)\nArbejdstagerne ser på, hvordan man kan bekæmpe social dumping bedst muligt og samtidig få mest muligt ud af mobiliteten\nved Arbejdstagergruppen i EØSU\nEØSU's Arbejdstagergruppe var vært for professor Roberto Pedersini fra Milanos universitet, der præsenterede sin undersøgelse "How to design the European Labour Authority (ELA) to fight more efficiently social and wage dumping". Oliver Röpke, formand for Arbejdstagergruppen, understregede den vigtige rolle, som arbejdsmarkedets parter og navnlig fagforeningerne varetager, når det handler om at sikre gennemførelsen af arbejdsmarkedslovgivningen.\nAntallet af EU-borgere, der bor og arbejder i en EU-medlemsstat, som ikke er deres hjemland, er blevet fordoblet i det seneste årti og nåede op på 17 mio. i 2017. Inden for rammerne af den europæiske søjle for sociale rettigheder meddelte Kommissionen, at den opretter en europæisk arbejdsmarkedsmyndighed (ELA), som åbner i 2019. Roberto Pedersini forklarede, at ELA "har til formål at reducere misbrug af arbejdstagere, samtidig med at arbejdskraftmobiliteten udnyttes bedst muligt." Arbejdsmarkedsmyndigheden vil hovedsageligt varetage en støttefunktion og støtte de nationale arbejdsmarkedsmyndigheders grænseoverskridende undersøgelser og samarbejde.\nCarlos Trindade, medlem af EØSU's Arbejdstagergruppe og ordfører for EØSU's udtalelse om den europæiske arbejdsmarkedsmyndighed, citerede Kommissionens formand Jean-Claude Juncker: "Det er absurd at have en banktilsynsmyndighed til at overvåge anvendelsen af bankstandarder, men ingen fælles arbejdsmarkedsmyndighed for det indre marked." Han fremhævede ligeledes det voksende fremmedhad og den øgede nationalisme, der er et resultat af social dumping og ulighed gennem mange år, og anmodede om, at arbejdsmarkedets parter får større indflydelse på ELA's forvaltning. (jh)\nGruppen Diversitet Europa drøfter civilsamfundets rolle med hensyn til at opretholde Europas fælles værdier\nEØSU's gruppe Diversitet Europa afholder sit næste ekstraordinære møde i Bukarest den 7. maj. Denne konference på højt niveau finder sted i Atrium-salen på nationalbiblioteket, og emnet for den bliver Et Europa med fælles værdier og civilsamfund.\nBlot to dage inden afholdelsen af EU's topmøde om EU's fremtid i Sibiu vil konferencen tage fat på tre grundlæggende dimensioner set fra det europæiske civilsamfunds synsvinkel:\nSikre europæiske værdier og grundlæggende rettigheder\nDet europæiske civilsamfunds skiftende rolle\nOmkring 140 personer forventes at deltage, herunder EØSU-medlemmer fra samtlige EU-medlemsstater, rumænske civilsamfundsorganisationer samt repræsentanter for hhv. den akademiske verden og det rumænske rådsformandskab.\nSidstnævnte har udpeget et "Europa med fælles værdier" som en af sine prioriteter. Gruppen Diversitet Europa støtter fuldt ud denne målsætning, der supplerer det betydelige arbejde, som gruppen og EØSU som helhed allerede har udført i forbindelse med dette emne.\nDet er kernen i vores aktiviteter at drøfte, hvordan demokratiet og dets værdier kan beskyttes, hvordan fordelene ved EU-medlemskab kan formidles og forklares, og hvordan civilsamfundet kan præge morgendagens Europa. (ih)\nÅbent hus-arrangement i EØSU 2019\nDen 9. maj er Europadag, og traditionen tro vil EU-institutionerne åbne dørene for offentligheden den første lørdag i måneden, hvilket i år er den 4. maj. Temaet er valget til Europa-Parlamentet den 23.-26. maj, hvor de europæiske borgere vælger deres repræsentanter for en periode på fem afgørende år.\nSom deltager i Europa-Parlamentets initiativ dennegangstemmerjeg.eu fører EØSU kampagne for en større valgdeltagelse, der kan styrke EU's demokratiske proces og give den større legitimitet.\nDagen tilrettelægges med fokus på tre hovedemner - et bæredygtigt Europa, et inklusivt Europa og. EØSU vil præsentere sit arbejde på så forskellige områder som bæredygtig udvikling, klimaforandringer, indbygget forældelse, beskæftigelse, handicap og forbindelserne mellem EU og resten af verden.\nEØSU-medlemmer og -personale vil byde de besøgende velkommen og inddrage dem i en debat om det kommende valg og Europas fremtid samt forklare EØSU's rolle i EU's beslutningsproces. Interaktive spil, sjove aktiviteter og livemusik vil gøre Europa mere tilgængelig for den brede offentlighed.\nÅbent hus-arrangement i EU 2019 – EØSU – Jacques Delorsbygningen, Rue Belliard 99, 1040 Bruxelles. (mp)\nSorin Onisors rumænske landskaber udstilles hos EØSU\nEØSU er vært for fotoudstillingen Rumænske landskaber fra mit hjerte, som omfatter værker af den berømte rumænske fotograf Sorin Onisor.\nUdstillingen vises hos EØSU fra den 23. april til den 26. maj 2019 i forbindelse med det rumænske formandskab for Rådet for Den Europæiske Union.\nUdstillingen åbnes den 15. maj som led i afholdelsen af en rumænsk aften i tilknytning til plenarforsamlingen i maj. Yderligere oplysninger: https://www.eesc.europa.eu/en/agenda/our-events/events/romanian-landscapes-my-heart


COVID-19; Nye rutiner og forholdsregler i den globale værdikæde - Royal Greenland\nCOVID-19; Nye rutiner og forholdsregler i den globale værdikæde\nSom global organisation med en fiskerflåde på otte store havgående fartøjer, næsten 50 produktionsanlæg i Grønland, Canada og Tyskland samt salgsaktiviteter på alle kontinenter har Royal Greenland-koncernen en lang værdikæde, hvor 2.200 medarbejdere over hele verden arbejder for at holde leveringen til vores kunder i gang under den globale pandemiske krise.\nCentrale og lokale taskforces til at give overblik og daglige reguleringer\nEn lille gruppe medarbejdere i nøglestillinger fra kvalitets-, produktions-, trawler,- og personaleafdelingerne er i tæt dialog med sundhedsmyndighederne og fødevaremyndighederne for at holde sig ajour med de seneste udviklinger og retningslinjer. Daglig rapportering til og drøftelser med topledelsen danner grundlag for en omfattende koordinering på tværs af afdelinger og lande.\nI alle lande og afdelinger sikrer de lokale taskforces, at retningslinjerne overholdes og tilpasses til de aktuelle situationer og risikoniveauer.\nFiskerflåden håndteres som et mikrokosmos\nDriften af Royal Greenlands flåde og den fortsatte fangst er af afgørende betydning for virksomheden. Flåden er bemandet af 360 besætningsmedlemmer, der primært kommer fra Grønland, Danmark, Færøerne og Island. Normalt udskiftes den sejlende besætning løbende efter en vagtplan ca. hver sjette uge.\nDa COVID-19 nåede den nordatlantiske halvkugle i midten af marts, og alle udenrigs- og indenrigsfly i regionen blev lukket ned, betød krisen også, at alle skiftehold blandt besætningen blev annulleret, og medarbejderne måtte blive længere om bord end de normale ture på seks uger.\nUnder hensyntagen til alle nye forholdsregler lykkedes det trawlerafdelingen at udskifte 200 besætningsmedlemmer på én dag i slutningen af april. Operationen var planlagt ned til mindste detalje og under kyndig vejledning fra myndighederne for patientsikkerhed i Grønland, Norge og på Færøerne. Der blev chartret fly til udskiftning af besætningen, hvilket involverede syv fartøjer i Sisimiut og Nuuk i Grønland og i Tromsø i Norge. Alle besætningsmedlemmer, der kom om bord, havde overholdt to ugers karantæne, og alle syv fartøjer kunne stævne ud efter nye fangster med en ny, rask besætning.\nNår fangsten indhandles, går de lokale arbejdere i havnene normalt om bord på fartøjerne og hjælper besætningen med at få fangsten fra borde. I den nuværende situation finder der ingen interaktion sted, og lokale arbejdere har ikke adgang til kabyssen, toiletterne eller andre indendørsfaciliteter.\nOmfattende forholdsregler ift. sikkerhed og hygiejne i produktionen\nRoyal Greenland driver et anlæg til produktion og pakning af fem typer færdigvarekategorier i Cuxhaven i Tyskland, 8 fabrikker i det østlige Canada og 37 produktionsanlæg i Grønland. I de forskellige lande er der lokale retningslinjer, som er baseret på nationale råd og sikkerhedsforanstaltninger. Alle anlæg og fabrikker opererer med risikoniveau 1, 2, 3 eller 4, hvor 1 er normal produktion, og 4 er sygdom blandt personalet eller i deres nærmeste familie.\nGenerelle forholdsregler og sikkerhedsforanstaltninger er blevet indført:\nKlare rutiner og strenge krav til håndhygiejne med håndsprit ved alle indgange\nHyppigere rengøring af både produktionsområder og fællesområder (telefoner, dørhåndtag, kaffemaskiner, omklædningsrum osv.)\nOpretholdelse af afstand på arbejdspladsen og i fællesområderne betyder forskudte arbejdstider, og kun små udpegede grupper må opholde sig i fællesområderne på samme tid\nINGEN fysisk kontakt med hinanden - ingen håndtryk\nUddannelse af eksterne leverandører, f.eks. rengøringspersonale\nNøglemedarbejdere arbejder ikke sammen fysisk, hvor dette er muligt\nI videst mulige omfang skal administrative medarbejdere i produktionsenhederne arbejde hjemmefra\nIngen besøgende, alle revisioner udsat, indtil videre til efter 1.\nInformative opslag er synlige alle vegne, og medarbejdere med selv de mindste symptomer skal blive hjemme\nAdministrative kontorfunktioner mødes online\nI alle lande har de lokale kontorer nøje overholdt de nationale retningslinjer fra myndighederne, og de fleste kontorer er mere eller mindre lukket ned for fysisk fremmøde. Møder har i stort omfang fundet sted online. I takt med at de nationale retningslinjer i forskellige dele af verden langsomt begynder at løsne restriktionerne, gør Royal Greenland det samme. Alle retningslinjer for produktionen gælder også for kontorerne i det omfang, det er relevant. Afhængigt af kontorfaciliteternes størrelse fra hovedkvarteret i Nuuk i Grønland til de mindre salgskontorer med få medarbejdere, gælder der nogle centrale kontorprincpipper, men disse kan selvfølgelig variere fra land til land afhængigt af de lokale retningslinjer:\nUgentlige planer for øgning af fremmødet på kontorerne\nSom udgangspunkt er besøgende ikke tilladt\nDer skal holdes afstand mellem personer, både stående og siddende ved skriveborde, i mødelokaler, til frokost osv.\nHvis der serveres frokost og forfriskninger i løbet af dagen, anbefales det, at disse er portionsanrettede\nAlle døre til kontorer og fællesområder står åbne i det omfang, det er muligt\nSom for mange andre virksomheder lægger COVID-19-pandemien op til en grundig gennemgang af vaner og interaktion mellem medarbejderne i fremtiden. Onlinemøder og hjemmearbejdspladser har oplevet en kæmpe stigning i løbet af de seneste måneder og vil blive en mere naturlig del af de daglige arbejdsgange i fremtiden.\nForretninger uden håndtryk - online med kunder\nDa COVID-19 har resulteret i aflysninger eller udskydelser af mange messer og forretningsmøder, sker interaktionen primært via onlinemøder eller over telefonen.\nI forhold til detail- og onlinesalgskanaler kan din lokale kontaktperson hos Royal Greenland hjælpe dig med at få et omfattende overblik over produktmulighederne inden for dine primære produktkategorier.\nAlt Royal Greenlands salgspersonale kan findes her\nDesuden kan kunderne holde sig opdaterede om produktmuligheder via Royal Greenlands onlineplatforme på nettet. Her findes der to omfattende produktkataloger:\nVores industrielle produktkatalog giver et meget fleksibelt overblik over vores industrielle produkter, hvor brugeren kan klikke sig igennem forskellige arter og specifikationer samt foretage specifikke søgninger på f.eks. MSC-produkter på tværs af kategorier.\nFoodservice-produktkataloget indeholder mere end 300 foodservice-varer, som fås på mange forskellige sprog og i forskellige formater.\nNæste nyhed: Expanding the base – fishery and purchase


Bliver det en dreng eller pige? Find ud barnets køn med den kinesiske kalender\n0.0.1 Synes du der er for længe til du kan finde ud af mere om hvem der ligger i maven, så kan du finde svaret på den kinesiske kalender. Her kan du ud fra den måned kvinden blev befrugtet, samt hendes alder, se om det bliver en dreng eller en pige.\n1 Kan man stole på den kinesiske kalender?\n2 Er det en dreng eller en pige?\nSynes du der er for længe til du kan finde ud af mere om hvem der ligger i maven, så kan du finde svaret på den kinesiske kalender. Her kan du ud fra den måned kvinden blev befrugtet, samt hendes alder, se om det bliver en dreng eller en pige.\nKan man stole på den kinesiske kalender?\nDu spørger nok dig selv hvor godt den kinesiske kalender passer, og om man kan regne med den og stole på den. Efter sigende skulle den kinesiske kalender kunne forudsige barnets køn med op til 90 % sikkerhed. Ikke desto mindre, så er det en god idé stadig at beholde din kritiske sans. Lad være med at basere hele babys gardarobe kun på den kinesiske kalender. Men brug den som en sjov måde at prøve at forudsige hvem der gemmer sig i maven.\nDu bruger den kinesiske kalender, ved at kende hvilken måned baby blev undfanget, samt kvindens alder ved undfangelsen.\nBlå = dreng\nPink = pige\nI dag ved næsten alle forældre hvilket køn barnet har, inden de føder. Det skyles ultralydsteknologien, der allerede fra 14. graviditetsuge med stor nøjagtighed kan fortælle barnets køn. Hvis ikke du får kønnet af vide ved en scanning, kan du teste nogen af de gamle myter. Nogen af myterne er der muligvis mere hold i end andre, men om ikke andet kan du bruge dem til at fordrive ventetiden på en sjov måde 🙂\nLæs også: Sparetips til gravide - 3 nemme måder du kan spare penge!\nHvis du er meget nysgerrig, kan du prøve den såkaldte natrontest til at finde ud af barnets køn. Du skal tisse i en kop og hæld natron i. Bruser det, venter du en dreng, men sker der ingenting, venter du en pige.\nTræk en snor igennem din ring, og hold den foran maven. Ringen begynder nu at bevæge sig. Svinger den i cirkler, venter du en dreng. Svinger den frem og tilbage, bliver det en pige.\nBlev barnet undfanget tæt på ægløsningstidspunktet, bliver det en dreng. Ellers bliver det en pige.\nDer sker bare noget, når man bliver gravid eller mor. Lyt til din indre mor-fornemmelse. Den er rigtig stærk. Ligger der en dreng eller pige i maven?\nKender du flere sjove myter, så er du velkommen til at dele dem i kommentarfeltet. Husk at skrive om myterne ser ud til at tale sandt eller ej. 🙂\nKilder: Min-mave, Vores Børn\nhttps://startpakke.com/wp-content/uploads/2017/05/Cover-3.jpg 392 1000 Maria https://startpakke.com/wp-content/uploads/2017/03/logo.jpg Maria2017-06-02 11:25:442017-08-23 12:23:52Bliver det en dreng eller pige? Find ud barnets køn med den kinesiske kalender\nPopulære babynavne 2017 | Se de mest populære pigenavne og drengenavne Milestone kort | Milestone baby kort på dansk


8 TIMER I BIL MED KØRESYG BABY – HVORDAN ER DET GÅET? – Frederikke Egel\nHjem\tPERSONLIGT\t8 TIMER I BIL MED KØRESYG BABY – HVORDAN ER DET GÅET?\naf Frederikke Egel 17. april 2019\nMorgenmadspause og hygge på resteplads kl. 7 i morges\nVi er som sagt taget på påskeferie i Berlin. Det er 4 år siden, vi sidst var her. 4 år, en baby, en kommende baby mere, to ejerlejligheder, en bacheloruddannelse, et spring ud i livet som selvstændig, en ring på fingeren og meget mere. Shit, hvor sker der meget på få år, når man er det sted i sit liv, som jeg er. Heldigvis har jeg den samme (kommende) mand ved min side, og heldigvis har jeg også min familie med mig hele vejen. ❤\nVi er afsted med mine forældre, min storesøster, Cecilie, og svoger, Mikael, og min svoger, Martin, der er kæreste til min lillesøster, Emilie. Emilie er dog på Philippinerne, så hun er ikke med, men det skræmte heldigvis ikke Martin fra at tage med, som han også var for 4 år siden. Vi havde også snakket med Marks forældre om, at de skulle tage med, men det passede desværre ikke denne gang. Dem var vi i Prag med for et par år siden, hvilket også var en fed oplevelse, vi gerne vil gentage! Vi nyder virkelig at rejse og lave ting med begge vores familier. Min familie bor på Fyn, så dem er vi ofte sammen med i et par dage ad gangen – typisk i weekender, hvor vi eller de kommer den anden vej sammen med mine søstre og svogre – men Marks familie bor kun 20 min væk, så dem ser vi lidt oftere på hverdage og til middagsaftener og hygge. Og så forsøger vi at holde lidt ferie og tage på småture sammen, når det er muligt. Så nu må vi se, hvor turen går hen næste gang, og om vi når at komme afsted igen inden lillebrors ankomst. Hihi\nFor 4 år siden kørte samme slæng som denne gang herned til Berlin. Både Marks og min familie har altid været glade for at køre på ferie, så det faldt os meget naturligt. Vi har kørt på ferie til Italien 12 gange i mine unge år. Dels fordi det er skide hyggeligt (især når mor har sørget for feriegaver, der løbende dumper om på bagsædet til de 3 primadonner), men også fordi det er betydeligt billigere. Derfor blev vi også enige om, at når vi skulle 7 (8 med Elvira) mennesker afsted denne gang, kunne det meget bedre svare sig at hoppe i 2 biler og køre herned end at booke fly og transport til alle 8.\nVi kørte fra Fyn kl. 2 i natten, så vi kunne være fremme omkring kl. 9 her til morgen. Det tager ca 6-7 timer at køre herned fra Fyn, men vi blev ledt på en lille omvej af GPS’en, så det tog lidt ekstra tid, da vi så også endte i myldretrafik, så vi endte på lidt mere end 8 timers transport. Så typisk. Haha.\nBåde Mark og jeg var i forvejen ret betænkelige ved situationen omkring at køre så langt med Elvira, så det hjalp bestemt ikke på det, at transporttiden pludselig blev længere. Det er nemlig sådan, at Elvira alle dage har hadet at køre i bil og sidde i sin autostol. Til at starte med kunne vi simpelthen ikke finde ud af hvorfor, men så begyndte hun pludselig at kaste op på ret mange af vores køreture, og så fandt vi ud af, at hun har tendens til at blive køresyg. Det er simpelthen så synd for hende! Langsomt fandt vi ud af, at vi ikke måtte give hende mad en halv til en hel time op til, at vi skulle ud og køre, og så fik vi nogenlunde styr på, hvordan hendes køresyge skulle håndteres. Men på en 6-8 timers køretur, ville hun jo uden lige skulle have noget mad på et eller andet tidspunkt, så hvordan kunne vi lige sikre os, at hun ikke blev dårlig?\nSådan ser armbåndene ud, der eftersigende skulle afhjælpe kvalme og køresyge\nVi har læst og læst på nettet, og jeg er flere gange stødt på de her kvalmestillende/køresyge armbånd, der eftersigende skulle massere et bestemt sted på håndledet, der skulle være med til at nedsætte eller helt fjerne kvalme. Dem bestilte min mor hjem til os, så vi havde dem med på turen. Kl. 05 i nat gav jeg hende armbåndene på, og ved I hvad? Elvira har på intet tidspunkt på køreturen været syg, dårlig eller ked af det! Det er simpelthen gået helt perfekt og over al forventning!\nVi kørte hjemmefra kl. 02. Elvira vågnede 06.30, og så holdte vi ind og fik noget morgenmad på en resteplads kl. 7 allesammen. 07.45 kørte vi videre. 8.30 tog Elvira 45 minutters lur mere, og 10.30 var vi fremme ved hotellet. Helt uden problemer. Ej, men hvor har det bare været fedt!\nOm det skyldes tidspunktet vi er kørt på, at vi er blevet bedre til at håndtere hendes køresyge, eller om de armbånd simpelthen kan udøve magi – det ved jeg ikke, men et eller andet virkede. Og jeg håber, at det går lige så smertefrit på turen hjem, hvor vi også har tænkt os at bruge armbåndene.\nKender I til de armbånd? Eller har I selv erfaring med børn, der bliver køresyge?\nEn lille lur til både E og jeg på bagsædet\nJulie 17. april 2019 - 18:17\nej hvor er elvira dog smuk og dejlig! <3\nFrederikke Egel 17. april 2019 - 18:28\nMathilde 17. april 2019 - 18:43\nJeg har ALTID bøvlet med køresyge på de lange køreture, men en dag kom min mor hjem med disse armbånd og de hjælper mig hver gang! De har gjort at jeg ikke længere er nervøs for de lange køreture\nLene 17. april 2019 - 18:53\nHvor dejligt i tog springet med en køretur til Berlin, vores børn har desværre også lidt af køresyge fra de var helt små, bare en køretur hjem fra bedsteforældre var nogen gange nok til at de kastede op (OMG autostol og opkast 😨)\nAlligevel tog vi springet for nogle år tilbage og ville på kør selv ferie til Berlin og året efter Italien…. Hvad rodede vi os nu ud i tænkte vi, men købte samme armbånd som Elvira har og de virker bare, af og til har de fået lidt kvalme eller er blevet urolige, så har vi blidt aktiveret den lille plaktik brik hvis ikke vi kunne holde ind og få luft. Ligesom jer har vi også lagt de lange stræk om natten, imens de sov. Ha en skøn påske Berlin er fantastisk ☀\nJulieM 17. april 2019 - 18:53\nDe virker ihvertfald på mig! Jeg bruger dem faktisk fordi jeg har angst, når jeg får mine anfald så får jeg kvalme og der hjælper de mig både med kvalmen men ogsp med angsten, om det er psykisk eller om de faktisk gør noget er næsten ligemeget, for noget gør de😍 fantastisk hvis i kan få glæde af dem til Elvira! I må have en skøn tur 🤗\nMaria 17. april 2019 - 18:54\nDejligt at høre, at turen gik godt og Elvira klarede det så flot og uden at blive dårlig.\nJeg har selv tendens til at blive køresyg, hvis jeg sidder på bagsædet/ikke selv kører. Og jeg kommer også fra Fyn og bor i Kbh, og jeg bliver også nogle gange køresyg i toget, så det kan være jeg skal prøve de armbånd og håbe de kan udøve magi.\nPernille 17. april 2019 - 18:59\nJeg bruger selv de armbånd. Og de virker fantastisk. På længere ture tager jeg stadig søsyge piller, men hvor jeg før i tiden ikke kunne undgå og blive lidt dårlig. Så bliver jeg med armbånd og søsyge piller slet ikke dårlig. 🙂\nDe virker forresten også mod kvalme i graviditeten. ;).\nVores datter har også et par dog er hendes køresyge ikke så slem mere efter vi har købt ny bil (med store og lave ruder) og vendt hendes autostol om i kørselsretningen.\nCamilla 17. april 2019 - 19:14\nJeg har også selv disse armbånd og de hjælper virkelig meget😊\nMathilde 17. april 2019 - 19:37\nJeg har selv prøvet armbåndene på de evigt lange ture til Italien og Frankrig, og de er guld værd. Jeg bliver ellers køresyg af ingenting, men armbåndene gjorde at jeg både kunne spise, sove, læse bøger og se film!\nPernille 17. april 2019 - 19:45\nVi har en datter på 21 måneder og vi har haft præcis samme problem med køresyge. Vi bruger flittigt de armbånd og det har også hjulpet. Vi gav hende heller ikke mad og drikke lige eller undervejs til at starte med, men har så fået fortalt, at hvis man er sulten, kan kvalmen/køresygen blive endnu værre. Men skal blot give små ting, fx en fignestang i små stykker, eller små kiks eller sådan nogle småting – noget som de kan tygge lidt på og som kan hjælpe på kvalmen. Derudover en kølig bil og en sut, da det at de har noget at sutte på, hjælper på kvalme 🙂 Det har hjulpet for vores datter og vi har lige taget bilturen fra Kbh til Nordjylland uden nogle uheld 🙂\nCamilla 17. april 2019 - 21:40\nJeg brugte dem til voksne i min graviditet, og de virkede. Jeg kunne da stå op om morgen og klarer mit studie. 😊\nMaria 17. april 2019 - 22:21\nDe hjælper også på fly eller sejlture for den sags skyld, mine forældre købte nogle til mig for 7 år siden. Og de har været en fantastisk hjælp lige siden.


utils prefix normal JERNESALT - sende27ydmyg\nARTIKEL FRA JERNESALT - 30.5.07.\nI 'En flygtning krydser sit spor' formulerede den dansk-norske forfatter Aksel Sandemose i 1933 Janteloven, den psykologiske lovr�kke der ofte tages som udtryk for kollektivets pres på eller direkte undertrykkelse af det enkelte individ. Ingen må rage op over andre, synes at være gennemsnitsmenneskets lov for alle. Og dette kommer i Jantelovens direkte moralske formaning til andre til at lyde i varianter som: "Du skal ikke tro du er klogere end os eller mere end os, eller at du kan lære os noget. Du skal derfor ikke le ad os eller bilde dig ind at du er bedre end os." - Men for nu at være helt sikker på at den tiltalte forstår udsagnene understreges det at "Du skal i det hele taget ikke tro at du er noget eller at du duer til noget, endsige at nogen bryder sig om dig".\nDen store danske encyklopædi bløder lidt op på den ubarmhjertige lov ved at påstå at den indgår som led i danskernes ironiske selvopfattelse, men tilføjer samtidigt at loven kan spores tilbage til den gamle nordiske forestilling om at lykken sikres gennem visse forsigtighedsregler som den at man kan undgå andres misundelse gennem beskeden adfærd. Og dette lyder meget plausibelt, men det må dog ikke glemmes, at loven fra ophavsmandens side er formuleret som udtryk for den massive og dybt sårende ydmygelse han personligt følte sig udsat for i det provinsbymiljø han voksede op i, nemlig Nykøbing Mors.\nGår man nærmere ind i denne historie, kan det slås fast, at en lille provinsby for hundrede år siden nok i allerhøjeste grad var kendetegnet af at alle vogtede over alle og nok skulle vide at slå ned på enhver der skilte sig ud fra mængden, men samtidigt at Aksel Sandemose hører til den mennesketype der dybt i sjælen følte at han virkelig var mere end andre og under ingen omstændigheder ville affinde sig med ikke at måtte vise det. Han hævdede tværtimod sig selv bevidst demonstrativt - og dette mere og mere med årene. Man kan se det på billederne af ham fra ungdomstiden og manddomstiden. Han overtog på et tidspunkt den arrogante digterattitude han havde set hos den beundrede Johs. V. Jensen der længe gik med 'fadermorder' og lorgnetter - og Sandemose var som bekendt heller ikke bleg for at stikke folk et par på skrinet, hvis de generede ham med deres blotte åsyn eller tilstedeværelse. Frustrationsaggressiviteten og mindreværdskomplekset var ikke til at skjule - og forblev livet igennem et problem for ham. Det blev til dels kamoufleret bag det veloplagte sprogtalent og den frække humor, dels gjort til dynamo for hele digterværket og dets bestandige, men aldrig gennemførte selvanalytiske søgen efter dybere erkendelse.\nJanteloven er derfor når alt kommer til alt ikke sandheden om de menneskelige relationer som sådanne, men udtryk for en yderst subjektiv opfattelse af den afstand der kan være mellem en persons bedømmelse af sig selv og omgivelsernes bedømmelse af ham, og som lige så godt kan skyldes personens psykiske inflation som omgivelsernes frygt for det aparte eller elitære.\nMindreværdskomplekset er udtryk for samme fænomen og ytrer sig ligeledes på den måde at der kompenseres for følelsen af mindreværd gennem en voldsom, ofte helt neurotisk selvhævdelse. Det ender her i netop det hovmod der står for fald, fordi det består i overdreven stolthed eller overmod iblandet en god portion ringeagt for andre. Stolthed i sig selv er en god ting, fordi den er udtryk for at man føler man er noget værd, og hvis der virkeligt er grundlag for at føle dette, er der ingen grund til at stille sit lys under en skæppe. Men stolthed forekommer malplaceret og latterlig hvis der ikke er reel dækning for den i faktiske evner og bedrifter. Så bliver den simpel ringeagt for andre, storsnudethed eller hoffærdighed, som det hed i gamle dage. Hovmod er derfor også gennem tiderne blevet regnet for en decideret 'dødssynd' eller 'hovedsynd'.\nMen som det fremgår er der såmænd ikke så langt fra ægthed til falskhed i et menneskes stolthed eller mod. Og dette ses af mange ordsprog eller bevingede ord. At beskedenhed ikke er til nogen nytte for en tigger eller en skøge er indlysende; tiggerne i vores dages S-tog er nærmest påtrængende! Hos Shakespeare hedder det et sted også, at beskedenhed er i stand til at narre vore sanser mere end synsindtrykket af en kvinde. Beskedenhed er den eneste sikre lokkemad, når man angler efter ros, sagde Philip Chesterfield. Beskedenhed er kunsten at se ydmyg ud, når man fortæller folk, hvor dygtig man er, sagde Lee Jackson. Beskedenhed kan altså være falsk og kan derfor med Jean de La Bruy�res ord betragtes paradoksalt som 'forfængelighedens sidste raffinement' eller med Carmen Sylvas ord som selve 'hovmodets kappe'.\nBeskedenhed er en dyd, hævdes det ofte, men på tysk har humoristen Wilhelm Busch leveret en rammende travesti: "Bescheidenheit ist eine Ziir, doch weiter kommt man ohne ihr". Og det har Piet Hein også spundet et 'gruk' over: "Beskedenhed er en ziir, og altså et solidt papir. Et udråbstegn i parantes, er altid sikker på at ses".\nAt blive set er vigtigt, vigtigere for nogle end andre, og vigtigst for dem der lever af at blive set - så som entertainere, mediefolk og politikere. For nyligt anbefalede en universitetsprofessor på Københavns Universitet sågar de studerende at 'vise røv' når de skulle til eksamen, og det faldt mange for brystet, herunder hans egen rektor. For udtrykket kan jo misforstås, så det kunne opfattes som om det blev anbefalet de studerende at sende seksuelle signaler til lærerne for at få gode karakterer, mens meningen måske blot var at de skal undlade at holde sig generte og bange tilbage. For sandheden er jo at ingen bedømmes alene på deres faglige præstationer, men også på helhedsindtrykket, herunder kroppen og kropssproget. Der er med andre ord ikke nogen fornuftig grund til at sætte sit lys under en skæppe, når man er til eksamen. Men omvendt gælder også at de fleste eksaminatorer og censorer på det faglige plan kan gennemskue om lyset kommer fra indsigten og forståelsen eller fra kroppen og spillet.\nGår vi fra beskedenheden til ydmygheden, kan denne også undertiden være falsk. Derfor kunne Martin Luther i sine berømte Tisch-Reden meget rammende slå fast at hyklernes ydmyghed er den største og mest hovmodige af alle de ting vi roser os af. Den kloge engelske jurist John Selden (1584-1654) påpegede noget lignende i sine bord-taler: "Ydmyghed er en dyd alle præker, ingen praktiserer og alle dog er tilfredse med at høre. Principalen synes det er en god doktrin for tjeneren; lægmanden for den gejstlige, og den gejstlige for lægmanden". - Ydmyghed over for foresatte var tidligere en simpel pligt som blev understreget igen og igen i høfligsfraserne i breve til konger, ministre og myndigheder (fra 'allerunderdanigst' til 'ærbødigst' og alle mulige andre varianter), men som også fra enevældens fransk gik ind i Holbergs komedier med skønne fraser som 'Votre tr�s humble serviteur', hvortil hørte overdrevne buk og skrabud.\nIkke desto mindre kommer der en ny dimension ind i billedet med begrebet ydmyghed. Og dette fremgår blandt andet af Ciceros nøgterne konstatering (år 78 f.v.t.) af at jo højere man er placeret i rang, jo mere ydmyg bør man være. Her tales om ydmyghed over for en ansvarsfuld opgave eller stilling - som opdrager, vejleder, embedsmand eller statsmand. Og derfor kan Thomas Fuller i sin berømte 'Gnomologie' fra 1732 også indrømme, at det er hårdt at være højtplaceret og ydmyg.\nI religiøs henseende får dydens skrue en tand ekstra opad, når ydmygheden her ligefrem kan blive vejen til ophøjelse, således som det siges i Mattæus 23,12 - med varianten at de første (de der maser sig frem i forreste række) skal blive de sidste, mens de sidste (der tålmodigt lader sig skubbe bagud i rækkerne) skal blive de første (og derfor ikke skal være så kede af det). Kirkefaderen Augustin gjorde (år 427) den opdagelse, at der er noget ved ydmygheden som virkeligt ophøjer hjertet. Og i sin bog 'Kristi Efterfølgelse' gav Thomas a Kempis (1420) det simple råd til alle: "Ydmyg dig selv i alle ting" (nemlig for at erhverve Guds nåde).\nNæppe nogen helgen har dyrket denne ydmyghed som vej til ophøjelsen mere end den hellige Frans af Assisi (1181-1226), rigmandssønnen der endte som den mest asketiske munk og stiftede Mindrebrødrenes orden. Denne tidligere levemand nøjedes ikke med at forære alt hvad han ejede til de fattige eller at leve i strengeste seksuelle afholdenhed. Han klædte sig så usselt som muligt, frøs om vinteren, sultede gerne - og var glad for alle ydmygelser og tilskikkelser. Han bøjede sig også i enhver henseende for den katolske kirkes lære og autoritet - og havde som sit simple princip altid at indtage den underste position. Altsammen med det formål at gå i Kristi fodspor og af den vej opnå den evige salighed efter døden. Han sang meget, og det han sang var udelukkende lovsange til skaberen. Berømtest er hans 'Solsang'. Men i realiteten vendte han denne verden ryggen for at nå det hinsidige paradis. Og sligt kan faktisk ses som en form for etisk inkonsistens. Men det vender vi tilbage til - med artiklen Den hellige Frans af Assisi (30.6.07.)\nUnder alle omstændigheder kan det slås fast, at Frans af Assisi nok fik mange disciple og nok fik stiftet en stadigt velfungerende munkeorden. Men det er ikke just hans ydmyghed der kendetegner den katolske kirke og dens enorme hierarki og magtapparat. Og heller ikke den anglikanske kirke. Så man forstår godt at vittige Bernhard Severin Shaw ikke kunne dy sig for engang at bemærke, at kirken burde lære den ydmyghed den selv prædiker.\nKravet om etisk konsistens er universelt og ikke til at komme udenom. Og det må nødvendigvis indebære et krav om at der bør være overensstemmelse mellem ord og handling eller mellem det ydre og det indre. Skinnet bedrager, og da verden vil bedrages - jævnfør nedennævnte artikler om forførelsens kunst - må vi acceptere, at det at synes ikke altid er det samme som det at være. At vække opmærksomhed, for slet ikke at tale om at provokere, er en del af alt samfundsliv og al kultur, og synes kun at være blevet forstærket af pengenes og mediernes rolle. Og hvad seksualiteten angår er det indlysende, at menneskene fortsat må opføre sig som dyr for at skaffe sig partnere og føre slægten videre. Der er derfor som bekendt ingen grænser for kønnenes opfindsomhed når det gælder at tage sig ud for at 'score', især ikke i de unge år.\nMen livet har trods alt andre opgaver og udfordringer, herunder langsigtede eller overordnede personlige eller samfundsmæssige, historiske og religiøse projekter. Det opdager de fleste i nogen grad med årene, og det vil de fleste erfare stærkt, jo mere ansvar de får. Og netop det langsigtede og overordnede indebærer kravet om overensstemmelse mellem aktuelle planer og handlinger og de mere langfristede målsætninger.\nPolitisk gælder i alle demokratiske samfund, at partierne er tvunget til at tiltrække flest mulige stemmer for at vinde regeringsmagten. Dette fører ikke sjældent til en form for populisme. Partierne vælger politik og strategi efter hvad vælgerne i henhold til meningsmålingerne synes at foretrække, og ikke efter hvad deres medlemmer mener ud fra det oprindelige id�grundlag. Det kan føre til strid mellem pragmatikerne og idealisterne eller principrytterne, eller mellem fornyere og fastholdere. Men det kan også ind i mellem føre til en ægte tilpasning til udviklingen, dvs til en dybere forståelse af at samfundet udvikler sig på en sådan måde, at forudsætningerne for opstilling af programmer og principper ændrer sig.\nTony Blair i Storbritannien og Anders Fogh Rasmussen i Danmark er gode eksempler på at pragmatisk indstillede politikere har taget konsekvensen af at den gamle klassekamp er pass�, således at modsætningen mellem det socialistiske ligheds- eller tryghedsprincip og det liberalistiske friheds-princip ikke længere skal forstås absolut, men relativt. Dette er en fornuftig og legitim tilpasning der ikke i sig selv undergraver den etiske konsistens. Mange fatter imidlertid ikke rigtigt denne fornyelses indre nødvendighed, men tyer til skråsikre, dogmatiske afvisninger af den som forræderi og opportunisme.\nI religiøs eller helhedsrealistisk forstand kan det nye århundredes globale sammenstød mellem de store religiøse og ideologiske fortolkningsfællesskaber tilsvarende betragtes som en modsætning mellem forældede absolutistiske systemer, og den eneste fredelige og fornuftige løsning derfor ses som en overvindelse af de gamle dogmatiske principper til fordel for nye relativiserede anskuelser der er forenelige med de demokratiske frihedsidealer og sekulariseringens krav om adskillelse mellem politisk og religiøs magt. Sådan er det bare ikke, for bevidsthedsniveauet er for lavt.\nI denne forbindelse må det kraftigt understreges, at den store historiske proces ikke alene må betragtes som en økonomisk eller sociologisk proces, men også som en bevidsthedsevolution. Og da kommer et dybdepsykologisk fænomen som 'jeg-relativiseringen' ind i billedet som en afgørende faktor. Jeg-relativiseringen vil - som det er fremgået af tidligere artikler - sige den forskydning af den bevidstmæssige fokusering fra 'jeget' til 'selvet' eller 'totalpsyken', som indebærer at individerne i højere og højere grad slipper bindingerne til alt det der opretholder det snævre jegs identitet (arv, køn, uddannelse, erhverv, position, indkomst, etnicitet, religiøsitet og andre interesser) og tør udvide horisonten til den store histories og det brede fællesskabs langsigtede og tværgående interesser.\nJeg-relativiseringen kan være en lang og besværlig psykologisk udviklingsvej, men ligesom jeg'erne i sin tid blev almene i kraft af store jeg-figurers politiske og religiøse lederskab (jf artiklen om Jeg-relativisering, historie og kristendom), således kunne det tænkes at selv'erne efterhånden vil blive almene i kraft af at flere og flere ledere indser potentialet og tør gå i gang med at indløse det. Forudsætningen er imidlertid at lederne også begynder at forstå, at religion i ikke-dogmatisk og ikke-kirkelig forstand (det der på disse sider kaldes helhedsrealismen) ikke er og aldrig kan reduceres til en privatsag, men tværtimod er og bliver en højst offentlig sag der er nært forbundet med såvel demokratiet som sekulariseringen.\nHer er i allerhøjeste grad brug for en ydmyghed der ikke på inkonsistent vis er motiveret af drømmen om et hinsidigt paradis, men tværtimod er møntet på den dennesidige tilværelser på en realpolitisk og nøgtern måde der ser bort fra alle illusioner om det fuldkomne samfund, men til gengæld ser gennemgribende reformer og fornyelse som en nødvendighed.\nDen form for ydmyghed der her kunne være på sin plads har ovennævnte John Selden engang formuleret på smukkeste, næsten profetiske måde med følgende sentens: "Hvis du gør det gode, vil du blive velsignet, uanset om nogen velsigner dig eller ej!" - Det lyder måske umiddelbart mærkeligt. Men den dybere mening er, at man først lever op til kravet om indre, etisk konsistens, når man styrer sit liv efter at gøre det gode eller i det mindste sørge for overvægt af det gode i sit liv - uden hensyn til belønningen. For da vil man erfare, at der er velsignelse i livet. Ikke fordi nogen nødvendigvis behøver at velsigne �n med ros og gaver eller hædersbevisninger, men netop fordi man da og kun da lever i overensstemmelse med sig selv og sit sandeste jeg, selvet.\nT. Vogel-Jørgensens 'Bevingede ord' (5. udgave. 1975)\nJ.B. Holmgårds 'Den store Citatbog' (Reitzel. 1993)\nH.L. Menckens 'Dictionary of Quotations' (Collins. 1942/82)\nsamt 'Den Store Danske Encyklopædi'.\nSe også afsnittene i Værdimanifestet om: Samfundet Etikken Historien Religion Psykologi


+45 26 41 25 63\nMan - Tors: 7:00 - 16:00 Fre: 7:00 - 12.00\nIngeniør og Udvikling\nForme og Køle\nProduktion af modeller, prototyper og serier\nVi er en virksomhed, som har specialiseret sig i produktionen af modeller og prototyper i forskelligt materiale. Vi er en familievirksomhed, som vægter kvalitet og godt håndværk højt, og vi er derfor en oplagt samarbejdspartner for netop din virksomhed.\nDet traditionelle håndværk er basis for teknikken\nVi arbejder i mange forskellige materialer, og vi gør brug af både det traditionelle håndværk og vores tre-5 akset CNC-fræsere. Vores CNC-maskiner markerer en del af omlægningen fra det traditionelle håndværk til en mere moderne og teknologisk produktion af emner. Vi fremstiller dog stadig emner i ‘hånden’, og vores håndværk er stadigvæk kendetegnet af kvalitet og durabilitet.\nSom håndarbejde fremstiller vi modeller i træ, flamingo og komposit til f.eks. møbelfabrikanter og designere samt til arkitekter og skulptører. Vi har mange års erfaring med forskellige typer af emner, hvor vi har serviceret både møbelindustrien og arkitekter. Vi er en utrolig alsidig virksomhed, der henvender sig til stort set alle former for virksomheder ligegyldigt branche.\nLigeledes udvikler vi gerne fræseprogrammer til levering “ud af huset”.\nLynhurtig prototypefremstilling og produktion af serier\nCNC-maskine fræser i alle materialer og producerer lynhurtigt emner i små serier\nVi kan arbejde i både træ, plast og aluminium på vores 5-akset MAKA CNC-maskiner, der er specieltbygget til netop Vestjysk Modelsnedkeris behov. Maskinerne arbejder meget hurtigt direkte efter CAD/CAM-tegninger, hvilket gør model- eller prototypefremstillingen særdeles omkostningsvenlig og fleksibel for vores kunde. Med vores CNC-maskiner kan vi sørge for en effektiv produktion og levering af jeres produkter.\nVores CNC-maskiner egner sig ligeledes fortrinligt til afprøvning og lynhurtig produktion af emner i små serier, hvilket mange af vore kunder allerede har benyttet sig af. Vi er derfor en solid samarbejdspartner for virksomheder, som ønsker emner i højeste kvalitet.\nØnsker du at høre mere om vores arbejde inden for produktion af emner i træ, plast aluminum m.fl., er du altid velkommen til at kontakte os på tlf. 26 41 25 63. Vi står altid klar til at svare på dine spørgsmål, og vi yder gerne rådgivning i forhold til selve produktudviklingen. Vi har efterhånden hjulpet en række af forskellige virksomheder med prototype- og modelfremstilling, og vi kan med sikkerhed også hjælpe dig.\nTag derfor fat i os for en uforpligtende samtale om, hvad vi kan gøre for din virksomhed.


Når dem vi kender begår seksuelle overgreb | F-Frekvensen.dk\nNår dem, vi kender, begår seksuelle overgreb\nHvad gør man, hvis en i vennekredsen begynder at gøre sig tilnærmelser, som man finder grænseoverskridende? Hvis man hjemme hos en ven efter en fest vågner af, at nogen lader sin hånd krybe op under ens bluse? Hvis ens venindes kæreste begynder at gramse på én til en fest, uden at man på nogen måde har vist interesse eller lagt op til det? Hvis en ellers hyggelig og rolig date ender ud i, at man bliver presset til sex? Hvis man bliver udsat for overgreb af en i vennekredsen?\nDet kan være enormt svært at vide, hvordan man bør reagere, hvis man udsættes for et seksuelt overgreb, og måske ved man ikke, hvad man skal tænke eller føle. Men én ting er sikkert: seksuelle overgreb er ofte forbundet med skyld og skam. Og har man et forhold til gerningsmanden, som det ofte er tilfældet, kompliceres situationen yderligere. For hvordan skal man forholde sig til det? Kan det have konsekvenser for én selv? Kan det have konsekvenser for gerningsmanden? Vil folk tro én, hvis man siger, at en man kender – og som de måske også selv kender – har forgrebet sig på én?\nMit indtryk er, at udslaget oftest ikke falder ud til offerets fordel, men til gerningsmandens, da victim-blaming er en meget almindelig konsekvens af italesættelse af et overgreb. Den omstridte udsendelse fra Mads og Monopolet fra den 14. januar er et godt eksempel herpå: dilemmaet omhandler en kvinde, Jannie, der udsættes for et seksuelt overgreb af sin venindens mand, der rører ved hendes krop, mens hun sover og derved på ingen måde har mulighed for at give sit samtykke dertil. Bjørnlund antyder, at hun måske skal overveje, om hun ”har rent mel i posen”, på trods af, at hun i sit brev til programmet har givet klart udtryk for ikke at have hverken flirtet eller lagt op til noget. Rastad udtrykker mere eller mindre sympati med gerningsmanden, idet han ikke mener, at overgrebet er stort nok til, at manden skal have forholdet til sin familie ødelagt. De to overordnede problematikker i denne sag – victim-blaming og sympati med gerningsmanden – opfatter jeg som en generel tendens i forbindelse med seksuelle overgreb. Hvorfor var der ikke enighed om, at hun skulle fortælle veninden om det overgreb, hun blev udsat for? Hvorfor var der ingen, der eventuelt havde foreslået, at hun kunne anmelde overgrebet til politiet? Jeg tror, at det handler om, at vi ikke rigtig tør sætte sexforbrydere i bås som sexforbrydere. Vi er ikke i stand til at forholde os til tanken om, at seksuelle overgreb kan komme så tæt på os. At mennesker, der udadtil virker søde og velfungerende, kan være i stand til at gøre andre mennesker fortræd. At sexforbrydere kan være vores bekendte, vores venner, venners – eller måske endda vores egne – partnere. Dem, som har et godt job, en kernefamilie, kører i en lækker bil og betaler deres skat kan vel ikke være i stand til at forgribe sig på andre, og da slet ikke på dem, vi kender. Kan de?\nSandheden er en anden. Overgreb begås som regel ikke af mystiske mænd, der gemmer sig i hække og går til angreb på den første, der går forbi. Forestillingen om sexforbryderen som den ”klamme stodder”, der ligger på lur i en busk og kaster sig nådesløst over sit bytte som et glubsk rovdyr, er en myte. Oftest kender gerningsmanden i højere eller mindre grad sit offer. Seksuelle forbrydere er heller ikke altid lette at identificere, for de er som regel almindelige mennesker, som udadtil lever et almindeligt liv. Måske derfor er det så svært for mange at tro på ofrene i disse sager. Mange kan ikke forholde sig til tanken om, at en, som de kender og holder af, eller en, som lader til at have styr på sit liv, skulle kunne være i stand til at begå en forbrydelse af så voldsom karakter. Det er lettere at lukke øjnene og kigge den anden vej end at se det i øjnene. Og som en konsekvens deraf vælger vi at benægte det, når det så sker. Vi skyder skylden på ofrene. Vi vil simpelthen ikke konfronteres med det. Vi kan ikke begribe ideen om, at et ”ordentligt” menneske skulle kunne forgribe sig på andre.\nOvergreb kan begås af en, man næsten ikke kender. Men det kan også begås af én, man kender godt. Det kan være en, man lige har mødt, en, man har kendt i en længere periode, eller måske en, man har kendt det meste af sit liv. En, man føler sig tryg ved og stoler på. En, som man tror vil én det bedste. En, som man tror respekterer én. Og derfor mener jeg, at det ikke giver mening at opfatte seksuelle overgreb som noget impulsivt og instinktivt, som mange sikkert gør – gerningsmanden er som regel meget bevidst om sine handlinger. Gerningsmanden kan være manipulerende og sætte offeret i en situation, hvor det er svært, ofte umuligt, at sige fra. Gerningsmanden kan få offeret til at føle sig svag og tvivle på sig selv og sin egen ret til at sige fra. Gerningsmanden ved præcis, hvad vedkommende foretager sig – og at det er forkert.\nDengang jeg var på udveksling i Spanien, blev en af mine rigtig gode, udenlandske veninder udsat for et seksuelt overgreb fra en i hendes vennekreds. Jeg kendte også godt gerningsmanden. Han havde en god sans for humor, var udadvendt og lod til at være meget vellidt blandt sine venner. Derfor kom det selvfølgelig meget bag på mig, da hun fortalte mig, at netop han havde udsat hende for overgreb. Selvom der heldigvis ikke var tale om en decideret voldtægt, var det tydeligt, at det var en enormt grænseoverskridende og krænkende oplevelse for hende. Hun havde heller ikke selv været i stand til at forudse overgrebet, fordi hun havde stolet på gerningsmanden.\nI perioden op til overgrebet havde de kysset til nogle fester og flirtet lidt med hinanden. Hun havde en kæreste i sit hjemland og skammede sig derfor over situationen, så det var ikke noget, hun talte højt om. I frygt for sit eget rygte blandt de andre udvekslingsstuderende valgte hun kun at fortælle det til sine allernærmeste venner, deriblandt mig. Noget af det, jeg særligt bed mærke i, var, hvor skamfuld hele episoden var for hende. Hun vidste godt, at hendes utroskab på ingen måde legitimerede hans overgreb. I selve situationen havde hun endda været i stand til at sige nej til ham flere gange undervejs, hvilket ikke alle ofre er i stand til i en sådan situation. På trods deraf følte hun mere skyld og skam over sig selv, end hun følte vrede overfor ham. Under selve overgrebet havde hun svært ved at forstå, hvad der egentlig skete – hvordan den tilsyneladende søde, humoristiske og venligsindede fyr kunne vise sig at være så ligeglad med hendes følelser og tryghed.\nHendes oplevelse af overgrebet var, at fyren havde været manipulerende og kontrollerende. Han prøvede at overbevise hende om, hvor synd det ville være for ham, hvis ikke han fik en orgasme. Han prøvede gentagende gange at overtale hende til at udføre forskellige seksuelle handlinger, selvom hun havde udtrykt modvilje. Han smilede og grinte undervejs. Han fik hende til at føle, at hun stod i gæld til ham. Han fik hende til at føle sig presset til at sige ’ja’, for hendes ’nej’ var åbenbart ikke gyldigt. Hele vejen igennem prøvede hun at forhandle med ham om at lade hende slippe, men uden held. Hun fortalte mig, at hun havde haft svært ved at forstå situationens alvor, da det stod på, fordi han var så fattet og kontrollerende, og fordi hun jo kendte ham. Først efter at være kommet hjem i sin lejlighed og have tænkt episoden igennem, gik det op for hende, at det var et seksuelt overgreb.\nHun valgte ikke at anmelde overgrebet. Dels havde hun ikke pådraget sig nogen fysiske skader eller sår, som kunne have hjulpet hendes sag, dels frygtede hun for konsekvenserne. Jeg husker stadig den dag, hvor vi sad udenfor universitetsbiblioteket, og hun med usikkerhed i stemmen sagde, at hun var bange for at miste sine venner og blive stemplet af de andre. Hun frygtede, at både hendes nære venner og de andre udvekslingsstuderende ville dømme hende, både for at være sin kæreste utro og for at udstille gerningsmanden som en ”klam stodder”. Samtidig frygtede hun også, at de ville tage gerningsmandens parti. For hvis hun ikke havde troet, at han kunne være i stand til at udsætte hende for et seksuelt overgreb, hvordan i al verden skulle andre så kunne tro det? Var det så ikke nemmere for dem at tro, at hun var en ”utro kælling”, som bare ville skyde skylden på ham for at rense sin egen samvittighed?\nMin venindes oplevelse er et godt eksempel på, hvor meget der egentlig tages hensyn til gerningsmanden, nogle gange også af offeret selv. Jeg tror, at hendes reaktion er et udtryk for, hvilken retorik vi bruger i forbindelse med overgreb, og hvor meget skyld der egentlig lægges over på offeret. Hvis hun havde troet, at hun ville have fået opbakning af både venner og politiet, ville hun måske slet ikke have tøvet med at sige det til sine venner eller anmelde det. Som offer for et seksuelt overgreb kan man komme til at stå i en meget svær situation, hvor man ser sig nødsaget til at ignorere hændelsen og tage hensyn til gerningsmanden, da konsekvenserne af at italesætte overgrebet kan være fuldstændigt uoverskuelige.\nDet, der er mest tankevækkende for mig, hvad disse sager angår, er netop, at man som offer ikke kun frygter gerningsmanden men også omgivelsernes reaktion. At man kan risikere at blive udsat for victim-blaming, blive mistænkeliggjort og muligvis miste sin vennekreds. Mon det føles som endnu et overgreb at blive mistænkeliggjort og udsat for victim-blaming af de mennesker, som man plejede at finde støtte og tryghed hos? Mon det, at andre tvivler på ens udsagn, er lige så slemt eller måske endda værre end overgrebet? Tør man løbe den risiko? Ville man som offer reagere anderledes, hvis vi i vores samfund – ikke bare i Danmark, men på internationalt plan – havde en anden tilgang til seksuelle overgreb?\nHvorfor vælger vi som udgangspunkt ikke at tro på offeret? Hvorfor skulle folk have lyst til at lyve om noget, der er så ydmygende, krænkende og skamfuldt som et seksuelt overgreb? Hvorfor skulle nogen have lyst til at sætte andre i et dårligt lys, når man kan risikere at sætte sine egne nære relationer på spil? Vi bør som udgangspunkt tænke, at offeret taler sandt, simpelthen fordi andet ville være inhumant og usympatisk. Jeg mener selvfølgelig ikke, at vi skal opfatte alle mænd som potentielle sexforbrydere og holde op med at stole på nogen. Derimod mener jeg, at vi i vores samfund bør skabe en diskurs om, at folk ikke lyver om seksuelle overgreb. Som udgangspunkt tror vi ikke på, at disse ting finder sted, og i stedet for at lytte til offeret vælger vi at negligere det og måske endda tage gerningsmandens parti. Sådan skal det ikke være. Vi skal tænke mere over, hvordan vi forholder os til overgreb og gøre det lettere at tale om. I stedet for at sige ”Den person ville aldrig nogensinde begå et overgreb” skal vi spørge ”Har du lyst til at fortælle mig, hvad der skete?”. I stedet for at sige ”Lagde du på nogen måde op til det?” skal vi sige ”Det er ikke din skyld”. I stedet for at sige ”Du har nok misforstået hele situationen” skal vi sige ”Jeg er virkelig ked af, at du blev udsat for noget så forfærdeligt”. I stedet for at sige ”Lad være med at gøre et stort nummer ud af det” skal vi måske hellere spørge ”Vil du gerne have, at vi går til politiet med det?”. Vi skal stole på offeret udsagn. Vi skal sympatisere med og vise forståelse for offeret, ikke gerningsmanden. For vi kan ikke være andet bekendt.\nDokumentation for at flere ofre kender deres gerningsmand på forhånd, for de interesserede, kan findes her.\n🕔 13. februar, 2017\n🔖 Tagget i , Overgreb, Skam, skyld, Victim Blaming, Voldtægt


Fem grunde til at glæde sig egen uinteressant\ntid kommer i alles liv, når han lærer, hvad naturlig udvælgelse. Og ikke kun i biologi klasser, men også, så at sige, i aktion. I hver klasse er der egen stjerne omkring hvilken / hvilke og begynder at spinde hele skolens liv. Og hvis den stjerne - ikke dig, så er der en risiko for at tilbringe resten af sit liv (dvs. næsten alle) sukkende at evolutionen har besluttet at filtrere dig ud af genpuljen for den grimme udseende.\nOg det er en stor fejltagelse. Utiltalende udseende kan helt sikkert medføre en masse besvær, men det har nogle væsentlige fordele. For eksempel ...\n1. Fra de høje make gode modeller, men forkrøblede leve længere\nLav vækst har aldrig været betragtet som et tegn på seksuel tiltrækningskraft. Men det viser sig, der er i dette, og en ganske alvorlig fordel - for langbenede nogle gange nødt til at betale en reduceret forventet levetid.\nDenne kendsgerning bekræftes af talrige undersøgelser, med de mest forskellige. Og fordi han kan ikke bare være en række tilfældigheder, som forskerne tager for loven. Desuden er data på, som gjorde en konklusion stammer fra over hele jorden. Så alt er solid.\nChampions i levetiden - den japanske by i Okinawa. Deres gennemsnitlige højde - 4, 9 fod (eller 149 cm). Desuden blev det konstateret, at høje mennesker er mere tilbøjelige til hjertesygdomme og kræft, mens der blandt de underdimensionerede nationer, såsom afrikanske stammer, sådanne sygdomme er næsten ingen.\nDet kan indvendes: "Hvorfor så efter de samme statistikker, vi (menneskeheden) er ved at blive hvert år højere og sundere" Svaret er enkelt - fordi medicinen er heller ikke står stille, og kompenserer for den ulejlighed, leverede vækst. Forskerne hævder, at de høje mennesker er mere tilbøjelige til at udvikle kræft af den simple grund, at deres organer flere celler sårbare over for kræftfremkaldende stoffer. De har beregnet, at hvis en kvinde er over 150 centimeter, så hver yderligere 10 centimeter vækst for at øge sine chancer for at få kræft ved 16 procent.\nDet vil sige, jo flere mennesker - jo større fare.\n2. grimme han-fertil mere\nAntag hovedpræmien i den genetiske lotteri gik til en anden. Og du er hele livet sukkende, ligne noget, der får dig til at svede og blod, flåd dine mere attraktive venner direkte i hænderne på sig selv.\nHvis det er dig, så vi har noget at trøste dig. Undersøgelser har vist en direkte sammenhæng mellem fysisk tiltrækning og evnen til at reproducere deres egen slags. Og det er ikke til fordel for dine søde venner. Videnskab vil ikke bruge, og det klart, at uinteressante mænd er mere frugtbar.\nTænk: naturen ved, at smukke mænd gav flere muligheder for at tiltrække en kvinde, og derfor er de nødt til at gøre en større indsats for at blive gravide. Og den grimme must eller anden måde formår at fortsætte deres familie, så snart efteråret sjældne fineste time.\n3. Store næser sundere\nFolk lægger så stor vægt på form og størrelse af deres næse, der alene hvert år i Amerika finder sted 50 tusind plastikoperationer i forbindelse med korrektion af denne detalje. Selvfølgelig, ingen ønsker at se en enorm afbryder, ser i spejlet hver morgen, men gøre det til en lille og pæn kan påvirke sundheden. Og vi mener ikke kun virkningerne af operationen.\nUndersøgelser har vist, at store næser - det bedste forsvar mod bakterier og infektioner. Det ser ud: jo større næse, jo flere nasties han kan trække sig selv. Faktisk er det modsatte tilfældet - at jo større næse, jo bedre det beskytter sin bærer mod farerne ved omverdenen. Det ser ud til - ligesom næsen større kan trække mindre? Men hvis en person har en stor næse, betyder det ikke, at han indånder mere luft. Det betyder, at alle de nødvendige sin luft han ånder gennem næsen. Og hvis du har en lille næse, så vil du savne den manglende ånde. Næsen, i modsætning til munden er forsynet med et luft filtreringssystem. Derfor er en stor næse virkelig i stand til at beskytte dig mod infektion.\n4. Kvinder foretrækker ... holdningsløse mænd (mindst under krisen)\nHele mit liv hører vi påstanden om, at kvinder elsker det såkaldte "alfahan". Det er sådan en selvsikker, muskuløs repræsentant for en stærk halvdel af menneskeheden, den bedste måde at bekæmpe Bevæbnet med naturen med en hvilken som helst T. rex. Og det er sandt ... indtil du kommer hårde tider.\nSom et resultat, har videnskabelige undersøgelser vist, at i en tid med økonomiske spilleregler uro er ved at ændre. Dette er naturligvis lyder meget mærkeligt, men faktum er - i krisetider kvinder er begyndt at være mere opmærksom på mændene i kategorien "svækling".\nFørste undersøgelse, som omfattede fuldstændig uddannede kvinder, tilsyneladende bekræftet, at prisen på deres stærke mænd i stand til at gøre anstændigt, selv om disse kvinder og sig selv med en karriere udviklet sig ganske godt og protektion de er ikke specielt nødvendigt. Dette var de såkaldte "fede år". Og da krisen brød, den samme slags eksperiment viste, at al den visdom, at kvinder fra tidernes morgen lærte evolution, helt glemt.\nDet viste sig, at en kvinde i at vælge deres mænd længere i vanskelige tider at vænne sig til mænd, der kan kaldes "normal" end en stærk og karismatiske smukke mænd. Forskere forklare denne særhed i den svære tid langt mere værdifuld er den, der er lettere at holde ved siden af ham. "Lad ikke kazisty men deres og ikke går nogen steder."\nSå viser det sig, er det nu den "beta mandlige" er den gyldne tid.\n5. livet sjovt, så det er kortere end\nPå trods af mode for vampyrer og andre onde ånder, optimistiske med en god sans for humor er stadig nyder stor succes med det modsatte køn.\nI en af de største nogensinde udført forskning, har forskerne spores levetiden for børn født i 1920'erne, indtil tidspunktet for deres død.\nAlle undersøgelsens deltagere leve et normalt liv, de havde forskellige skæbner, forskellige figurer og relationer med andre. Nogle af dem var glade, munter, "populære" blandt ligemænd i barndommen, mens andre blev afholdt i skoleårene fra hinanden, blev anset for at være genert og kedeligt.\nResultaterne af denne lange undersøgelse overraskede alle. Når forskerne samlet alle de indsamlet over 90 år data, blev det klart, at levede de lykkeligste skoleår døde tidligere end dem, hvis barndom blev brugt uden megen glæde.\nHvorfor? Glade børn, der vokser op tendens til at tage unødigt risikable beslutninger, og så tæt på katastrofe. Mindre heldig var der mere kritisk. Dette er hemmeligheden bag levetiden.\nHvad betyder udtrykket "i jeres sind?"\nHemmeligheden af levealderen ligger i mikrofloraen i tarmen og\nNorske forskere har vist, at veganere er født umodne børn\nForskerne fandt, at folk, der bærer briller er klogere hvile\nHvordan bliver særligt attraktive for det modsatte køn